
PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Boneiru e dianan aki, ku dianan di fiesta aserkando, ta bañá ku lus di Pasku. Reporteronan di BONERIANO a 
kore rònt den anochi pa tira un bista. Den páginanan meimei algun foto. Riba nos portada un bista na Misa San 
Bernardo na Playa. 


INSERTIDUMBRE TA REINA 


Boneiru tur na lus di Pasku 


EDITOR: 


Hasié awe paso 
mañan bo no sa 
ku bo tei.... 


Envidia i 
mas envidia! 

Pa info i komunikado den 
Extra/BONERIANO 


Redakshon: 
extrabon@gmail.com 
Aviso mail: 
avisobon@gmail.com 


Pa aboná riba website di 
BONERIANO mail na: 
extrabononline@gmail.com 


Señor ta mi wardadó, mi no tin falta. Den kunuku di yerba 
bèrdè E ta pone mi sosegá. 


Gradisido na Señor nos Dios pa tur loke ku nos mama- 
wela (Machi) a hasi i nifiká pa nos, nos ta partisipá 
fayesimentu di 
Señora Helena Evarelia 
Soliana w/v Nicolaas 
mihó konosi komo Lelia di Nicho 
*01-11-1938 22-11-2023 


Na nòmber di su yunan: 
Nel Nicolaas i famia 
Meredith ‘Chichi’ Nicolaas i famia 
Meriela ‘Shela’ Winklaar-Nicolaas i famia 
Libia Theodora-Nicolaas i famia 
Juni Nicolaas i famia 
Iedra Maurisio-Goeloe i famia 
Tur nietu- i bisanietunan 
Tur yunan sin doló 
mihó amiga di kas: 
Cecilia ‘Rosa’ Marte i famia 
rumannan: 
Maria Martis-Soliana i famia 
Rosalinda Olieberg 
Vicente Soliana i famia 
Wilhelmina Ursula-Soliana i famia 
Atansia Bernabela-Soliana i famia 
Narsisio Soliano i famia 
Gilbert i Alba Soliana i famia 
Beasinta i John Frans-Soliana i famia 
Estrelinda Higenia-Soliana i famia 
Marco Soliano i famia 
Federica i Norberto Silberie-Soliana i famia 
Imelda Ford-Soliana i famia 
Robert Soliana i famia 
subrino- subrinanan 
primu- i primanan: 
Romanda Josephia i rumannan na Aruba 
Daniel Statia i famia na Kòrsou 
Regenita Statie i rumannan 
Stanley Marinus 
Rosemary Albertus i famia na Kòrsou 
Su kompader- i komader-, amigu- i amiganan, bisiña, konosi 
i zusternan di Pasadia Vila Antonia i demas famia: 
Soliana, Nicolaas, Scherptong, Winklaar, Theodora, Sances, 
Martis, Rozier, Edens, Mauricio, Ursula, Margarita, Ford, 
Frans, Silberie, Marinus, Bloem, Renfurn, Statie, Figaroa, 
Cicilia, Bernabela, Thodé, Wever, Boekhoudt, Obersi, Janga, 
Janga-Ospina Zapata, Domacassé, Tromp, van Utrecht, 
Nieuwenbroek-Meijer, Mercera, Lo-a-Njoe i Jhagroe. 
Nos diskulpa si den nos tristesa nos por a lubidá famia, 
amigu òf konosi. 


Ta risibi bishita di kondolensia djaweps 30 novèmber i 
djabièrnè 1 desèmber na kas, Kaya John E Nicolaas 
02 di 6’or pa 8’or anochi. 


Akto di entiero ta tuma lugá djasabra 2 desèmber. 
Ta kuminsá risibi bishita di kondolensia for di 1’or 
merdia na parokia San Bernardo na Playa. Pa 3’or tin 
un santu sakrifisio di misa despues pa santana katóliko. 


Despues di entiero NO ta risibi bishita di kondolensia 
na kas. 


† 


† 


† 
† 


† 
† 


† 
† 


† 


† 


Multiservicio Duarte B.V. 


ta buska 
1 automonteur 


- mester tin 2 aña di eksperensia. 


Pa mas inf. yama # 786-1617 


PARTISIPASHON DI MORTO 


Famia Martis-Margarita ku hopi tristesa ta partisipá 
fayesimentu di 
Ezzard Charles 
Martis 
mihó konosi komo Chamok òf Chapi 


Dia, ora i lugá di entiero ta 
anunsiá despues. 


KRALENDIJK 
– 
Papiamentu na benesio di 
Boneiru, ta bini den dekreto 
Europeo 
pa 
idiomanan 
regional òf idiomanan di 
minoria. Djaweps Minister 
di Asuntunan Eksterior, 
Hanke 
Bruins 
Slot, 
a 


pidi Parlamento pa un 
konosementu táktiko. E 
rekonosementu no ta keda 
limitá pa Boneiru, pero ta 
konta tambe na Hulanda. 
E minister ta mustra na 
un akuerdo gubernamental 
ku Boneiru. Den e afsprak 


akí a bai di akuerdo ku 
Papiamentu na Boneiru ta 
bou di preshon kresiente di 
otro idiomanan i ku esaki 
por kondusí na suakmentu 
indeseá di e idioma. 
E 
rekonosementu 
ta 
reforsá e posishon i status 


KRALENDIJK/GAZA 
-- E promé dia di e paro di 
arma ku a akordá na frontera 
di Gaza, a bai relativamente 
trankil. E promé trknan 
ku artíkulo di reskate a 
yega e djaweps. E plan ta 
pa Hamas liberá e promé 
rehennan Israelí djabièrnè 
atardi. Egipto ta bisa ku 
Hamas tambe ta liberando 


inesperadamente 12 rehen 
Tthai. Thai na Israel ta 
traha prinsipalmente den 
hortikultura. 
E akuerdo a drenta na 
vigor 6’or di mainta i ta 
dura e próksimo kuater 
dianan. 
Anteriormente 
ainda tabatin lucha intenso 
na e frontera di Gaza, 
manera ta e humanan ta 


por a mira den e imágennan 
di e webcam. No ta kla sí 
tabatin víktima ayera nochi. 
Alrededor di mitar di 
ocho e trknan di promé 
ayudo a drenta frontera di 
Goaza via Egipto. Riba 
dos trk tabatin e mensahe 
huntu 
pa 
humanidat. 
Otro tabata bisa pa nos 
rumannan na Gaza’. 
Segun un militar israelí, 
ocho trk tabata kontené 
kombustibel 
i 
gas 
pa 
kushiná. Tambe tin trk ku 
ta transportá suplimentu 
médiko pa Gaza. 
Ta spera ku Hamas lo 
liberá 13 rehen Israelí. 
o entregá nan na Israel. 
Segun E korant Israelí 
Haaretz, ta mas probabel 
ku esaki ta pasando na e 
krusada di Rafah. 
Krus Kòrá ta eskoltá 
e rehennan i risibí pa e 
ehérsito Israelí na Egipto, 
despues di kua ta saminá 
nan i por yama nan famia. Ta 
spera ku inteligensia Israelí 
ta interogá e rehennan. 
Komo parti di e akuerdo, 
Israel tambe ta liberá un 
grupo di Palestino, di kua 
39 prizonero, 24 muhé i 15 
adulto, un funshonario di 
Palestino a bisa Reuters. 


Djabièrnè atardi a liberá e rehennan 
Paro arma na Gaza relativamente trankil 


Komo idioma regional 
Papiamentu ta bini den dekreto Europeo 


Esteban Construction & Services B.V. 
ta buska 
- 4 metselaar 
- 4 timmerman 


-mester tin 1 aña di eksperensia 


Pa mas inf. yama # 701-6501 


Klientenan, gerensha i personal di FKPD ta partisipá 
fayesimentu di 
sra. Evarelia Helena Nicolaas 


mihó konosi komo Lelia òf Machi 
Mama di un di nos kolega Merredith Nicolaas 


Nos di Fundashon Kwido pa Personanan Desabilita (FKPD) 
ta deseá Merredith i demas famia hopi forsa ku e pérdida di 
nan ser kerí. 


Nos mas sinsero kondolensia. 


di e idioma. Esaki ta di 
importansia pa e eksistensia 
di e idioma den futuro. 
Dor di adaptá e karta riba 
Papiamentu, ta rekonosé 
e balor di e idioma pa 
eksperensianan kultural i di 
identidat di e papiadónan di 
e idioma. 
E rekonosementu no ta 
konta pa Kòrsou i Aruba, 
pasobra e paisnan akí no e 
pidi pa esaki. 

KRALENDIJK 
-- 
BONERIANO ta disponé 
di informashon di basta 
insertidumbre ku ta reina 
bou di empleadonan di 
Akkermans Auto Supplies 
BV 
(Akkermans), 
situá 
na Kaya Amsterdam. E 
kompania a kambia di 
propietario, pues awor tin 
un doño nobo. Sinembargo 
no a sinta ku personal 
di e kompania tokante 
nan 
derechi 
laboral. 
Básikamente niun hende no 
sa nan posishon laboral na e 
momentu aki. 
“Nan no a bisa nos 
nada. Nos sa ku tin doño 
nobo pero te ei”, nos 


fuente ta bisa. E ta splika 
ku osialmente e doño 
anterior a bai ku fakansi, 
pero mientrastantu ya a 
osialisá e akto na notario. 
E personal ta dividí den 
dos banda. Na un banda 
tin e trahadónan ku ta den 
servisio permanente, nan ta 
sigur ku nada lo kambia ku 
nan derechi laboral. Na otro 
banda tin trahadónan riba 
kontrato, pues den servisio 
dení, ku no sa kon nan ta 
pará. E realidat ta ku niun 
hende a haña informashon 
di e dunadó di trabou 
tokante nan status laboral”, 
e fuente di BONERIANO a 
informá. 


Straño 
“Bo sa kiko ta straño? 
Normalmente e trahadónan 
ku tin mas aña den e 
kompania ta sali i papia. 
Pero aworakí niun hende 
ta papia. Direpente nan ta 
masha kouteloso”, segun 
nos fuente. 
Un otro trahadó ta splika 
e situashon. “No ta tur 
ora bo mester sali dilanti 
i papia. Bo ta mira ku 
otronan ta keda ketu pa nan 
propio benesio.” 
E situashon preokupante 
aki no ta un fenómeno nobo 
riba nos isla i sigur ta di 
lamentá. Ainda ta fresku 
den memoria e situashon 
den 
kua 
un 
restorant 
a pasa e operashon pa 
un 
otro 
kompania 
sin 
pone 
e 
trahadónan 
na 
haltura. 
E 
intenshon 
tabata pa e trahadónan 
rma un kontrato laboral 
ku 
e 
kompania 
nobo. 
Remarkabel di e kontrato 
aki ta ku no ta tuma 
e empleado ku tur su 
benesio, entre otro añanan 
di servisio. 
Awor empleadonan di 
Akkermans ta enfrentá un 
situashon similar. Den un 
rueda di prensa anterior 
representantenan 
di 
sindikato AFB i USIBO 
a enfatisá e importansia pa 
trahadónan ta mas asertivo 


pa nan derechinan. Pero 
tambe pa dunadó di trabou 
kana e kaminda korekto. No 
por ta asina ku bo ta bende 
un kompania sin pone bo 
personal na haltura. Tambe 
reuní ku bo empleadonan i 
splika kon ta para ku nan 
derechinan entre otro nan 
añanan di servisio. 
Tur intento di parti 
BONERIANO pa drenta 
den kontakto ku e doño 
di Akkermans no tabata 
eksitoso. 


Akkermans 
Akkermans 
Auto 
ta 
fundá hopi aña pasá pa John 


Akkermans, un hulandes 
oropeo ku a yega Boneiru 
pa traha na un otro garashi. 
Despues el a bai riba su 
mes, lantando Akkermans 
Auto Supplies. oke a hasi 
Akkermans grandi tabata 
e agensia di Toyota, ku 
sinembargo awor ta atendé 
pa e agensia di Kòrsou. 
Hyundai a bira despues 
e produkto di benta mas 
importante di Akkermans. 
Despues 
ku 
John 
Akkermans 
a 
fayesé 
repentinamente su esposa 
viuda 
a 
kontinuá, 
pa 
nalmente el a pasa pa 
famia Vrieswijk. 


Serka trahadónan di Akkermans: 
INSERTIDUMBRE 
TA REINA 


E siman akí nos a publiká foto di un situashon 
kaminda rama ta tapa un bòrchi di tráfiko na Kaya 
Papa Cornes, pegá ku entrada di Kaya Mariana. E 
publikashon a duna su fruta i a kita e ramanan i awor 
e bòrchi ta visibel atrobe. Bon trabou. 


Bon trabou 


Bonaire Marmer N.V. 


ta buska 
-metaalbewerker - 
metselaar - timmerman 


Pa mas inf. yama # 782-6560 


is looking for 
F&B Department 
- Line cook 
- Bar attendant 
Please send your CV via email to 
mcgonzalez@harbourvillage.com 


PARTISPASHON DI MORTO 


Famia Martis-Margarita ku hopi tristesa ta partisipá 
fayesimentu di 
Ezzard Charles 
Martis 


Dia, ora i lugá di entiero ta 
anunsiá despues. 


27 novèmber 


“I ora ku El a lanta, El a reprendé e bientu i a bisa e laman: 


I e bientu a kai i a bira kompletamente kalmu”. Marko 4:39 
I esaki ta pone ku tin ora den mi kurason mi ta bisa: 
Señor ... hopi bia e zonido duru di tráfiko i tur otro sorto di 
zonido den nos bida di tur dia ta strobami tende Bo bos suave. 
Hasi mi orea skèrpi pa mi por tende e susuro di Bo bos suave 
ku ta bisa: 


Felis siman. Ata nos den un otro siman. Felis nos ta pasobra 
Señor ta duna nos kada dia asina hopi. aga nos kurason ta 
kontentu pesei. 


Bonaire Marmer N.V. 


ta buska 
-metaalbewerker - 
metselaar - timmerman 


Pa mas inf. yama # 782-6560 


is looking for 
F&B Department 
- Line cook 
- Bar attendant 
Please send your CV via email to 
mcgonzalez@harbourvillage.com 


PARTISPASHON DI MORTO 


Famia Martis-Margarita ku hopi tristesa ta partisipá 
fayesimentu di 
Ezzard Charles 
Martis 


Dia, ora i lugá di entiero ta 
anunsiá despues. 


27 novèmber 


“I ora ku El a lanta, El a reprendé e bientu i a bisa e laman: 


I e bientu a kai i a bira kompletamente kalmu”. Marko 4:39 
I esaki ta pone ku tin ora den mi kurason mi ta bisa: 
Señor ... hopi bia e zonido duru di tráfiko i tur otro sorto di 
zonido den nos bida di tur dia ta strobami tende Bo bos suave. 
Hasi mi orea skèrpi pa mi por tende e susuro di Bo bos suave 
ku ta bisa: 


Felis siman. Ata nos den un otro siman. Felis nos ta pasobra 
Señor ta duna nos kada dia asina hopi. aga nos kurason ta 
kontentu pesei. 

Historia i kultura na skol 


Un pregunta ku ta bini regularmente dilanti, na momentu ku duna sp- 
likashon tokante nos historia i kultura, ta ki dia e materianan aki ta bai 
skol? I dikon nan no ta bai skol? Kiko ta stroba nan di yega skol? 
Hopi hende ta aserká nos redakshon ku e preguntanan aki. 
Simplemente nos no sa, pero meskos ku e ta preokupá hopi hende, e 
ta preokupá nos tambe, ku ke mira nos yu i nietunan lanta ku saber i 
konosementu di loke ta di nan mes. 
No historia i kultura ku ta di otro. No siña nan (solamente!) di héru- 
enan di Hulanda, manera Peter Stuyvesant, Johan van Walbeeck i Piet 
Heyn, ku en realidat tabata pirata, bou dje nòmber di ‘kaper’, ku a bin 
konkistá nos islanan. Òf di Simon Bolivar i Pedro Luis Brion. 
Ta siña nos muchanan ken tabata Rembrandt, Jan Steen i otro pintor- 
nan hulandes, pero no ta siña nan di Edgar Martilia (Panamá), Bachi 
Booi, Frans Booi, Andres Figaroa, Manuela Winklaar, Ali Beaumont, òf 
Winfred Dania. 
Banda di no ta siña nos muchanan di nan historia, gobièrnu ta pone 
chèri riba e bolo, dunando kompositornan oropeo nòmber di kaya, 


manera Kaya Beethoven, Kaya Mozart, Kaya Chopin etc. Pakiko no 
Kaya Jose Regales, Caicai Cicilia, Theo Scherptong, Nemensio Win- 
klaar i otronan. Kiko ta hasi nos mes hendenan ménos ku esnan djafó? 
Ta tempu pa un kambio grandi i radikal den nos mentalidat, nos manera 
di pensa, pa kuminsá serka nos mandatarionan lokal, nos polítikonan, 
serka tur hende, pa hiba nos mes kosnan skol. 
Ta tempu pa for di tempran hinka orguyo propio serka nos muchanan. 
I esaki mester sosodé na skol, den enseñansa regular, no djis den pro- 
gramanan despues di skol. Ta mas ku tempu pa gobernante i ámtenar- 
nan enkargá ku maneho di kultura stòp di keda ñèñèñè, sino pone man 
na obra. Hasi algu! Kada dia i aña pasa sin ku esaki sosodé, ta dia i 
añanan pèrdí. 
Ta di lamentá ku e personanan den nos komunidat ku hopi ta konsiderá 
‘ekspertonan’ no ta boga pa hiba nos historia den skol. Nan ta habri 
boka propaganda e bunitesa di brasa loke ta di otro. Bou di e kapa di 
union. Nos no ta kontra di tur esaki. Pero sí nos ta boga pa halsa e or- 
guyo propio di nos muchanan. Apresiá di nos promé, despues di sobra. 


Tin un par di hende riba e isla aki, dushi Boneiru, ku tin un envidia 
enorme kontra mi. Mi no sa dikon. Òf, mi sa dikon, pero esei no ta 
relevante pa awor. Kada kos ku mi hasi, kada logro ku mi optené, ta motibu 
pa mi ‘enemigunan disfrasá den kueru di karné’, mobilisá. Pa medio di 
‘fluistercampagne’, manera ta yama esaki na hulandes. 
Un sumpiña den nan wowo ta mi konosementu di historia, kultura 
i naturalesa di Boneiru. Mi no mester nenga ku mi ta dominá e tres 
materianan aki hopi bon. Mi no ta kana papia, skirbi i bende ko’i kèns. Mi 
ta investigá, mi ta papia ku hende grandi, mi ta drenta mondi grandi pa 
buska informashon di naturalesa. 
Djis imaginá ku desde ku e programa Herensia ta eksistí mi a entrevistá 
kasi tres mil persona. Dos programa Herensia nobo pa siman, ademas 
tambe otro programa, manera ‘Aki Boneiru’. Pa no lubidá riba alrededor di 
20 dokumental di video pa televishon i alrededor di 40 buki publiká, mas 
riba 30 seri históriko-kultural den Extra i BONERIANO. Tur ta wardá den 
nos sistema digital komo prueba. Si un dia mi no t’ei mas un dia, lo por 
publiká nan na buki. 
Tin sigur un dos pa tres tèrsio ku tin masha problema ku e sabiduria 
aki ku m’a atkirí. No sabiduria di mi, sino sabiduria di otro hende, ku 
m’a dokumentá pa medio di míles di entrevista. Pa ta skirbi historia pa 
hendenan ku nan mes lo no por yega na skirbi i publiká. 
Par di dia pasá mas ku un hende ta puntra mi ta kiko a pasa mi ku sierto 
hende, pasobra e persona ei ta papia masha malu di mi. E ta kana bisa 
ku mi no sa nada di historia, kultura i naturalesa. Ku mi no a skirbi e buki 
‘Zout en Koloniale Geschiedenis’, djis pa menshoná un ehèmpel. 
Pa kuminsá ku esaki, esun ku ke por puntra Lilianne de Geus pa sa ku 
10 aña pasá, tempu ku a konmemorá 150 aña di sklabitut, mi a skirbi un 
seri di 60 página den korant Extra tokante historia di sklabitut na Boneiru. 
Un aña promé, pagá for di nos mes saku (Ces ku mi), a sali tambe un 
buki chikitu ku mésun título. Editor tabata Amrit, Den Haag. Un buki di 134 
página. 
Mi ke bai mas leu den tempu. Na 1997 m’a publiká e buki ‘Lantamentu 
di Katibu’, kier men for di 26 aña pasá. Un buki di kua mi ta orguyoso, 


pasobra e ta basá riba mi propio investigashon kompletu. 
Kuater dia largu mi a sali for di kas di mi ruman muhé Violeta na Haarlem 
ku un blòknot huntu ku mi, bai Algemeen Rijsksarchief (ARA), Den Haag, 
pa a investigá e lantamentu aki di katibu, ku a hunga un ròl asina grandi 
den nos historia. 
Historiadó Hartog den su buki ‘Bonaire; Van Indianen tot Toeristen’ 
a dediká apénas 200 pa 300 palabra na e lantamentu aki, skirbiendo di 
‘enkele ongehoorzame slaven’ ku a wèlga. Mas aleu skirbiendo ku tabata 
un ‘rel’, siendo ku tabata un lantamentu ku a laga sikatrisnan grandi atras 
den komunidat. 
Pa wowo di un hulandes oropeo kisas un ‘rel’ di ‘enkele ongehoorzame 
slaven’, pa mi komo boneriano di pura sepa, un lantamentu di algun katibu 
ku kurashi, bou di guia di Martis di Katalina Janga, bringando kontra 
abusu di gobièrnu kolonial. 
Nunka promé, nunka despues, te na momentu ku ‘Zout en Koloniale 
Geschiedenis’ a sali, e historia dje lantamentu aki a bira konosí serka e 
públiko di abla hulandes. E hòmber simpel aki, ku no sa nada di historia, 
nada di kultura i naturalesa, a pasa den krónika di komandùr Claas 
Schotborgh pa deskribí kiko a pasa realmente na novèmber 1834. 
Otro kos. Na 1765, 30 aña promé ku lantamentu di katibu na 1795 di Tula, 
ta yega den mi man un publikashon ku a sali den un revista médiko, skirbí 
pa un tal Rutte. Carel de Haseth a mand’é pa mi. M’a tradusié literalmente 
na papiamentu ku e pèrmit nesesario. 
Ni Hartog, ni ningun otro ‘historiadó’, a yega di ni menshoná e 
lantamentu aki di katibu na Rincon. E tambe ta inkluí den nos buki nobo 
‘Zout en Koloniale Geschiedenis’. Ta kuestioná mi aporte na e buki aki, 
pasobra kisas mi no tin título di ‘dr’ òf ‘drs’. Òf kisas pasobra ku lo mi no 
por skirbi idioma hulandes. Enbèrdat, ta djis un MAVO mi tin. Mi no tin 
berguensa (korekshon: ‘bèrgwensa’) pa bisa esaki. Pero m’a traha duru 
pa yega na e konosementu ku mi tin, hañando tur sorto di rekonosementu, 
mayoria for di otro isla i pais. Mi ta pará na un posishon haltu serka 
hendenan manera Gert Oostindie i Alex Stripiaan, ku asta a entrevistá mi 
pa un di nan último bukinan. Ku esei ta lanta odio i envidia serka otro 
hende? Mi por komprondé. Pero tin ku sigui biba ku mi! 
Tokante skirbimentu di hulandes? Den e promé añanan di eksistensia 
di ‘Antilliaans Dagblad’ nan a laga tradusí for di Papiamentu na hulandes 
alrededor di 150 storia i historia ku m’a skirbi. Entre otro tambe esun 
di lantamentu di katibu. I tokante mi dominio di idioma hulandes? Mi 
tá domin’é bon, dunando kurso na hulandes. Ademas, no lubidá riba e 
‘mashin di tradukshon’ ChatGMT, un ehèmpel di ‘inteligensia artifisial’ ku 
ta tradusí papiamentu na hulandes. Pues... Si ke pompa ku mi, pompa 
bon! 


MI OPINION 
Envidia i mas 
envidia! 


















EDITORIAL 

POLÍTIKA 


DEN HAAG E lider 
di PVV, Geert ilders, a 
nominá Gom Van Strien di 
72 aña komo un buskadó 
di talento pa formashon 
di un gabinete nobo. Van 
Strien ta senador di PVV. 
E lo analisá kua partido 
ta dispuesto pa forma un 
koalishon huntu. 
E lider di VVD, Dilan 
Yesilgz, 
a 
anunsiá 


djabièrnè mainta ku su 
partido lo no presentá su 
mes pa un gabinete nobo. 
Sinembargo, 
VVD 
ke 
tolerá un gabinete di sentro 
derechista. 
Van 
Strien 
tabata 
miembro di e grupo PVV 
i 
portabos 
nansiero 
den Senado Hulandes pa 
diesdos aña. Un hòmber 
erudito, ilders ta bisa, ku 


un perl polítiko no muchu 
grandi. Práktikamente tur 
partido den e parlamento 
a indiká ku Van Strien 
lo tabata un buskadó di 
talento. 
Solamente 
e 
lider 
polítiko di Denk, Stephan 
van Baarle, tabata kontra. 
E lider di D66, Rob Jetten, 
a bisa ku e lo a preferá un 
buskadó di talento ku mas 
distansia for di polítika, 
pero e ta di akuerdo. 
E lo ta un pzel kompliká 
pa Van Strien, pa kua e 
lo tin un siman. Dia 5 di 
desèmber e mester informá 
e Kámara di Representante 
ku despues lo diskutí e 
resultadonan elektoral i e 
promé rònt di eksplorashon. 
Apesar di su hopi aña 


di eksperensia, Scout van 
Strien ta un grandi no 
konosí den polítika Den 
Haag. 
Aktualmente e ta e di 
dos hòmber di e grupo di 
senador di PVV, tras di 
e presidente di e partido, 
Marjolein Faber. 
Van Strien tambe ta riba 
e lista di PVV, na di 45 lugá. 
“Mi no ke ta den e kámara 
di representante,” el a bisa 
djaweps na Omroep Venlo. 
Tambe el a bisa ku 
Hulanda 
realmente 
lo 
realisá 
sí 
PVV 
drenta 
Gabinete. “Hulanda ta un. 
Esei ta niká ku nos no ta 
bai gasta kantidat grandi di 
plaka riba kosnan ku nos no 
por midi kompletamente. 
Mi ta spera ku Hulanda ta 


bira un pais mas próspero.” 


No tin motibu pa miedu 
Na personanan ku no 
a vota pa PVV, Van Strien 
a bisa: “arda un mint, 
pasobra esaki lo ta un 
momento eksitante. 
PVV no ta solamente pa 
e 2.5 mion votadónan. Sí 
PVV ta parti di e gobièrnu, 
nos ta pa tur Hulandes. No 
tin ningun motibu pa tin 
miedu.” 
Van Strien a bisa, “Nos 
ta amistoso ku tur hende. 
Nos tin komentario krítiko, 
pero mi no ta kere ku e por 
marka nos komo hostil. 
Si bo no sinta aki ta hala 
bandera di Hamas, bo no 
tin motibu pa tin miedu.” 


DEN HAAG -- For di 
awor partidonan polítiko 
ta envolví den e proseso 
di forma un koalishon di 
Gobièrnu. Djabièrnè mainta 
presidente di Parlamento, 
Vera Bergkamp, a invitá 
tur hende. Pa algun hende, 
ta sigur ku nan lo bai 
den 
oposishon. 
Den 
e 
reunion aki, ta nombra un 
eksploradó. Riba petishon di 
PVV i di e akuerdo di e otro 
partidonan, ta investigá kua 
koalishon ta posibel i kiko 
e promé kombersashonnan 
ku e presidentenan di e 


gruponan mester trata. E 
kombinashon PVV, VVD, 
NS i BBB, ta aktualmente 
e kombinashon di mas 
opvio. Práktikamente na 
mes momentu, Konseho 
di Minister di Gabinete 
demisionario, 
tambe 
a 
kuminsá. Dilan yesilgoz di 
VVD i Rob Jetten di D66, 
a uni despues, pasobra nan 
mester bai e reunion di 
Bergkamp, promé komo 
lider di partido. 
Konseho 
di 
Minister 
tambe 
a 
diskutí 
e 
resultadonan 
elektoral. 


No 
ta 
trata 
solamente 
di e echo ku tur partido 
gubernamental 
a 
baha 
hopi dor di votadó. Tambe 
mester diskutí kon por 
forma un gabinete nobo i 
ki tareanan ainda ta keda 
dilanti di e gabinete bieu. 
Ta e promé biá ku 
formashon di e gabinete 
ta sigui via di akuerdonan 
nobo, pero prinsipalmente 
mas kla, k e kámara di 
representante a hasi. E 
formashon ta konsistí di 
tres fase separá, e fase 
di rekonosimentu ku a 


kuminsá 
djabièrnè, 
e 
fase di informashon un 
negosashon real i e fase 
di formashon, esta buska 
minister i sekretario di 
estado. Kada etapa ta bira 
públiko i ta terminá ku un 
rapòrt. 
Pa e di dos fase, ta 
nombra informantenan na 
un momentu ku ta diskutí 
ku e partinan ku por sali. E 


kámara a ekspresá su deseo 
pa mantené un tiki impulso. 
Na nal di e proseso, 
den e di tres etapa, tin 
kombersashon públiko, òf 
oudiensia ku e ministernan 
kandidato. Por lo ménos 
ta e ora ei e partidonan di 
e koalishon ta di akuerdo. 
Por ehèmpel, PVV ta na 
fabor di esaki, pero VVD ta 
kontra. 


Wilders ta nombra senador Gom Van Strien komo eksploradó 


Formashon di Gabinete a inisiá 


K R A L E N D I J K - 
Elekshon a pasa i PVV 
di Geert ilders a sali 
viktorioso. 
Esaki 
ta 
e 
realidat i tur e análisisnan 
basá riba ekspreshonnan 
di ilders ta pa mustra 
kon mal hende ilders ta i 
no ta nada mas ku krea un 
ambiente di rabia, spantu, 
miedu i rasismo. Mi no 
ta kere ku na Bonaire nos 
mester tin miedu. Konseho 
Insular i Kolegio Ehekutivo 
sikiera por manda felisitá 
ilders pa su viktoria i 


ekspresá e deseo di ke tin un 
bon koperashon i relashon. 
Ban organisá i prepará pa 
koperá ku un gabinete nobo. 
E problema ku ilders ta 
na Hulanda, tokante Union 
Europeo, 
imigrashon, 
asilo, bibienda, Ukrania i 
sera frontera pa menshoná 
algun. Un gabinete bou 
di mando di PVV sigur 
lo trese kambio den e 
atministrashon na Bonaire. 
oke ta pasa for di 1636. 
Mirando ku formashon ta 
bai tuma tempu, Bonaire 


tin e obligashon, ku sosten 
di tur abitante, pa aktua 
ku diligensia i sigui regla 
asuntunan pendiente ku 
e gabinete demishonario. 
No lubidá ku D’66 ku van 
Huelen ta e partido ku 
a sali ganadó na Bonaire. 
Forsa di Bonaire, sostené 
pa un bon komunikashon 
ku pueblo, ta sintá den 
koperashon ku e partidonan; 
DA, D’66, Groen links 
PVDA, hristenunie, BBB 
i Volt. Awor e nanishinan 
mester mustra den mes 


direkshon. Ta e momentu di 
oro pa sinta tras di strwil 
i bini ku un proyekto pa 
BES tin un representante 
komparabel ku un minister 
plenipotensiario pa defendé 
kousa di e islanan. Partido 
Volt ke pa tin representante 
di kada isla den Tweede 
Kamer. 
Meskos 
ku 
e 
manifestashon masal di 15 
di mei a inuensiá Hulanda 
pa 
bini 
ku 
solushon 
konkreto nos mester sigui 
riba e kaminda aki i no 


laga e momentum bai 
pèrdí. Iglesia, sindikato, 
komersio, 
partidonan 
polítiko, organisashonnan 
sosial-kutural i medionan 
di komunikashon tur ku 
nan diferente meta pero sí 
ku un meta komun; un bida 
mihó pa tur abitante den un 
komunidat hustu. 
ie niet waagt die niet 
wint. Si no entamá algu 
positivo bo no ta logra nada 
i e pensamentu sin base, 
ku PVV ta un menasa pa 
Bonaire lo sigui eksistí. 


Arthur Sealy na palabra: 
“Ban organisá i prepará pa koperá ku un gabinete nobo” 

KRALENDIJK 
-- 
Djaweps 23 di novèmber, 
Polis a detené e hòmber di 
inisial E.J.R.H. di 30 aña di 
edat, pa insulto di ámtenar 
den funshon, buracheria 
públiko, 
resistensia 
ku 
violensia kontra detenshon 
i pa menasa ku violensia 
públiko. 


Alrededor 
di 
1’or 
di 
mardugá 
Sentro 
di 
Notikashon 
a 
risibí 
notikashon 
tokante 
un 
kaso di bringamentu na un 
establesimentu nokturno na 
Kaya Hermandad. 
Na yegada di patruya, 
a topa ku dos persona ku 
tabata den diskushon fuerte 


ku otro i mesora a separá 
nan for di otro pa saka afó e 
motibu di e diskushon. 
Un di e personanan 
involukrá tabata heridá i a 
ofresé asistensia médiko, 
kual e no a reakshoná riba 
esaki. 
Konforme prodesura a 
pidi’é pa identiká su mes 


kual el a nenga. Despues 
e sospechoso a kuminsá 
insultá e agentenan. Na e 
momentu ei a bai over pa 
detenshon di e sospechoso 
en konekshon ku insulto di 
un ámtenar den funshon. 
Durante su detenshon, 
e sospechoso a kuminsá 
resistí 
fuertemente. 
E 
no kier a koperá ku su 
detenshon i a bira agresivo 
tantu di forma ferbal komo 
di forma físiko kontra e 
agentenan. 
E agentenan a sigui 
papia kuné pa trankilis’é i 
pidié pa koperá. E no a duna 
oido na esaki. E sospechoso 
a sigui komportá di forma 
agresivo i e agentenan a 
haña nan obligá di hasi uso 
di pepperspray’ pa tene e 
situashon bou di kontròl. 
Na momentu ku tabata 


bai transportá e sospechoso 
pa arda di Polis, el a bolbe 
kuminsá komportá di forma 
agresivo físikamente. Aki e 
agentenan a haña nan mes 
obligá di hasi uso di forsa 
brutu di forma apropiá pa 
transportá e sospechoso. 
Kuerpo Polisial Karibe 
Hulandes ta rekordá un 
i tur ku no ta tolerá niun 
tipo di violensia ferbal òf 
físiko 
kontra 
agentenan 
polisial. Agentenan tin tur 
derecho pa entregá un keho 
kontra sospechosonan pa 
kualkier forma di maltrato 
ku nan eksperensiá tantu ku 
unifòrm, òf sin unifòrm. 
Un komportashon trankil 
di un i tur durante kontròl 
i na momentu ku konstatá 
violashon, ta kondusí na 
un solushon pasíko ku ta 
deseabel pa un i tur. 


KRALENDIJK- 
E 
hòmber isandro R. (29) 
nasé na Statia a skucha 
djaweps 23 di novèmber 
ku hues ta kambia algun 
kondishon mará na su 
kondena. 
isandro ku ta den 
libertat a presentá den sala di 
korte miéntras su abogado 
mr. Hart a presensia e kaso 
via konekshon di vidio for 
di Sint Maarten. Fiskal 
mr. Veneberg a representá 
Ministerio Públiko (OM). 
Na luna di yni di e 
aña aki Korte den Promé 
Instansia 
a 
kondená 
isandro na un kastigu di 


prizòn di 14 luna, di kua 
7 luna kondishonal ku un 
periodo di prueba di 3 aña. 
Supervishon 
elektróniko, 
pues un banchi durante e 
promé 6 luna di e periodo di 
prueba. Tambe supervishon 
di Reclassering, tratamentu 
na Mental Health aribbean 
(MH). 
isandro 
ta 
keda aworakí na Bario di 
Adelanto, Krusada i e ta 
mará na un orario estrikto 
ku e mester ta paden. E 
kondishon aki ta vigente te 
medio dezèmber 2023 pero 
awor ta pidi hues pa kita e 
banchi. 
Di parti OM no tabatin 


opheshon i e abogado di 
isandro a boga hues pa 
disidí na fabor di su kliente. 
“Ta bai bon ku bo. Bo 
ta koperá ku e guia i tur 


hende ta di akuerdo pa ku e 
kambio aki. 
Mi ta kita e banchi pero 
e otro kondishonnan sí ta 
keda vigente”, hues a splika. 


Korte den Promé Instansia 
a kambia e kondishon di 
supervishon elektróniko for 
di e sentensia di isandro 
R. 


KRALENDIJK 
-- 
Djamars 21 di novèmber 
alrededor di 6’or di atardi, 
Sentro di Notikashon a 
risibí notikashon di un 
aksidente 
riba 
Bulevar 
Gobernador Debrot. 
Un skuter a dal patras di 
un outo. Shofr di e outo a 
deklará ku e tabata kore den 
direkshon nort riba Bulevar 
Gobernador 
Debrot 
direkshon Hato i a sende 


su indikadó pa lora na man 
robes. Na momentu ku el 
a lora, direpente e skuter a 
dal tras di e vehíkulo. 
Shofr di e skuter a 
deklará ku el a kaba kumpra 
e skuter i tabata tèst esaki. 
El a rekonosé ku e tabata 
kore duru i no a tuma 
nota ku e outo su dilanti a 
sende indikadó pa lora ku 
konsekuensia ku el a dal 
den e vehíkulo. 


Pasahero di e skuter a 
resultá levemente heridá 
i personal di ambulans a 
trat’é na e sitio mes. Shofr 
di e skuter a haña un but pa 
manehá sin reibeweis, sin 
seguro bálido, sin plachi di 
number i sin hèlm bistí. 
A bai ku e skuter arda 
di Polis te na momentu 
ku e doño por mustra un 
reibeweis bálido, seguro 
bálido i plachi di number. 


HUSTISIA 


Aksidente entre skuter i outo 


Detenshon pa insulto i menasa 


Hues ta kambia kondishon 
di sentensia 

KRALENDIJK 
-- 
Alrededor di 5’or di atardi 
djaweps 23 di novèmber, 
Polis a tene un kontròl di 
tráko planiá riba Kaya 
Internashonal. 
Durante 
e kontròl, a kontrolá 15 
vehíkulo i a duna 7 but. 
E butnan tabata pa 
manehá 
sin 
reibeweis 
bálido, manehá sin seguro 
bálido i pa manehá sin faha 
di seguridat bistí. 
Entre djabièrnè 17 di 
novèmber i djabièrnè 24 di 
novèmber, a duna diferente 
but 
pa 
violashon 
den 
tráko durante kòntròlnan 


rutinario. 
E butnan tabata pa 
manehá 
sin 
reibeweis 
bálido, manehá sin seguro 
bálido, stashoná robes, tene 
telefòn den man miéntras ta 
manehá, manehá sin hèlm 
bistí i manehá sin faha di 
seguridat bistí. 
KPN ta hala atenshon 
di un i tur pa nan tin e 
dokumentunan 
nesesario 
na òrdu. Tambe ta konsehá 
estriktamente pa kumpli ku 
e reglanan di lei di tráko. 
Den e dianan binidero, 
Polis ta sigui tene e tipo di 
kontròlnan akí. 


HUSTISIA 


K R A L E N D I J K - 
Seguridat 
na 
Korte 
di 
Hustisia ta keda un aspekto 
interesante. 
Durante 
kasonan penal por mira 
vários tipo di seguridat. 


Tin e bewakernan di e 
kompania di seguridat, tin 
bia tin polis i tambe tin 
wardadónan di prezu. E 
wardadónan di prezu tei pa 
vigilá e detenido pero tambe 


pa garantisá protekshon di 
e detenido. 
E 
potrèt 
ta 
ilustrá 
kombersashon 
entre 
e 
trahadónan ku ta enkargá 
ku seguridat. 


KRALENDIJK- 
“Mi 
a kere ku Boneiru ta 
munisipio di Hulanda pues 
hopi kos no ta kastigabel”, 
e hòmber Giovanni D. (39) 
nasé na Kòrsou ta splika den 
Korte den Promé Instansia. 
Ministerio Públiko (OM) ta 
akus’é di eksportashon di 
droga. 


E delito 
Riba 13 di yli 2023 
D. tabata na airopuerto ku 
e intenshon pa biaha pa 
Kòrsou. E tabatin huntu 
kuné un paki di 110 gram 
hash. “Den e dosié mi 
ta lesa ku a haña vários 
kombersashonnan 
di 
whasapp. Nan ta indiká ku 
bo tabata bende droga na 
Boneiru i Kòrsou”, hues ta 
kuestioná. 
“Nò, e droga ta pa 
mi propio uso”, D. ta 
reakshoná. 


“E ta hopi”, hues ta bisa. 
“Nò, e ta dura mi 1 
luna”, segun D. 
D. a atmití ku e delito 
aki tabata un eror i el a siña 
su lès. Tambe ku e ta biba 
na Kòrsou ku su pareha i 
3 yu. El a pidi hues pa no 
mand’e prizòn mirando ku 
e ta esun ku mester sostené 
su famia. 
Fiskal den su rekisitorio 
a splika ku e delito aki ta 
bai huntu ku otro formanan 
di kriminalidat. “Mi ta 
haña fèrfelu pasombra si 
mi bisa bo no ta bai prizòn, 
un otro ta pensa ku ta bon 
pa e tambe bai hasié. Pero 
si mi wak bo situashon 
personal lo mi ke duna bo 
un chèns.” OM a demandá 
un kastigu di prizòn di 
6 
luna 
kompletamente 
kondishonal ku un periodo 
di prueba di 3 aña. Tambe 
200 ora kastigu di trabou. 


Abogado 
mr. 
van 
ieshout a trese dilanti 
ku su kliente a tuma tur 
responsabilidat pa ku su 
akto. No solamente e echo 
ku el a presentá den Korte 
pero tambe durante henter e 
proseso penal. 


Hues 
a 
haña 
e 
kaso 
legalmente 
i 
konvinsentemente 
probá. 
“Mi no ta manda bo 
prizòn. oke bo a hasi no 
tabata masha sabí. Asta na 
Amsterdam ku ta mas fásil 
bo no por bai Schiphol ku 


un paki hash”, hues a splika. 
Korte den Promé Instansia 
a kondená Giovanni D. na 
un kastigu di prizòn di 3 
luna kondishonal, ku un 
periodo di prueba di 3 aña. 
Tambe 200 ora kastigu di 
trabou. 


Segun sospechoso: 
"Hopi kos no ta kastigabel na Boneiru" 


Seguridat den bon man 
Kontròl di tráfiko 
planiá 

E grupo di maestronan akí a kaba di bira dosente di guia, pasobra nan ta bai duna 
guia na studiantenan di MBO den deporte, enseñansa, konstrukshon i téknika. Nan 
ta kla pa kuminsá duna guia na e studiantenan. 


Programanan di Bonaire.tv 
TELBO kanal 70 
Flamingo TV kanal 23 


12.00 Aktualidat: 
Wendell Pietersz 
13.00 Aki Boneiru: 
Arte nan di Francisco Manuel 
14.00 Herensia: 
Felipa Dorothea (Thea) 
Sint Jago-Wijman 
15.00 BAPA: 
Charlton Thomas 


16.00 Herensia: 
Luis Maria Alferez i 
Gladys Maria Alferez 
17.10 Dokumental: 
Niki Tromp 
19.30 Puerto Latino: 
Luis Zárraga 


20.00 Herensia: 
Daphne Kibbelaar 
21.00 Aki Boneiru: 
Blue Lagoon Cafe 
22.00 Herensia: 
Ana Ambrosia Leonisia-Cicilia 
23.00 BAPA: 
Chaira Borderslee 

Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


Dosentenan di guia 


Reflekshon di Siman 
SOLEDAT TA BO 
KOMPANIA? 
“SEÑOR ta bo wardadó; SEÑOR ta bo sombra na bo man 
drechi.” Salmo 121:5 (BS) 
‘Soledat ta mi kompaño’; un frase ku hende ta usa. Pero 
realmente ki tristu soledat ta! Ta un sintimentu ku ta persiguí 
bo i laga bo sinti so maske bo ta rondoná pa hende. Ta algu 
masha serio, pasobra ta difísil pa splika un persona ku e no 
ta so; e si ta sinti soledat. 
Kousanan di soledat por ta: Rechaso di famia o di grupo, 
mayornan ta hopi for di kas, e yu ta sintié bandoná, 
limitashonnan físiko, un ambiente di abusu, tèrmentu...etc. 
E versíkulo di awe ta bisa ku Señor ta bo Wardadó; E ta bo 
sombra na bo man drechi. Bo sombra tei semper ku bo tòg! 
Unda ku bo bai e ta bai ku bo. Pues e presensia di Señor nos 
Dios ta meskos. E ta den e profundidat di bo soledat huntu 
ku bo. Djis papia kunÉ den orashon, manera bo ta papia ku 
un persona. 
Promesanan ku Hesus ta semper huntu ku bo: 
- “i mira, Mi ta ku boso semper, te na fin di mundu." Amèn.” 
Mateo 28:20b 
- “SEÑOR ta serka di e hende di kurason kibrá, i ta salba 
esnan di spiritu abatí.” Salmo 34:18 
- “Pasobra Ami ta SEÑOR bo Dios, Kende ta sostené bo 
man drechi, Kende ta bisabo: 'No tene miedu, lo Mi yudabo.'” 
Isaias 41:13 
- "Nunka lo Mi no bandonábo, i nunka lo Mi no lagabo 
desampará," Hebreonan 13:5b 
Ánimo, Señor ta ku bo semper; E ta bo sombra na bo man 
drechi. 
Bo ke sa mas? E-mail nos na: grasia.miserikordia@gmail. 
com 
Miralda Paula-Frans 
Produkshon PGM 


K R A L E N D I J K - 
Resientemente 
di 
parti 
Kolegio 
Ehekutivo 
i 
Sekshon 
Kultura 
Arte 
iteratura SKA, direktiva 
di FUNDASHON UNION 


TA HASI FORSA’ a risibí 
e partisipashon osial di ta 
bini na remarke pa organisá 
Karnaval 
2024 
aki 
na 
Boneiru. 
Durante rueda di prensa 


djabièrnè 
24 
novèmber 
último, diputado enkargá 
ku kultura Nina Den Heyer 
a hasi e anunsio osial na 
prensa i na komunidat. 
UNION 
TA 
HASI 
FORSA ta un fundashon 
lantá ku e meta pa organisá 
eventonan kultural, artisíko 
i en partikular musikal. 
Mas 
aleu 
stimulá 
formashon 
edukashon 
musikal 
i 
artístiko 
en 
general, 
i 
kaminda 
ta 
nesesario defendé interes 
i derecho di músiko i 
artistanan 
boneriano 
en 
general. 


Den e kaso aki karnaval 
i tur komponente evento 
ku 
ta 
rondon’é, 
sigur 
esaki ta kai bou di dicho 
kategoria i metanan, komo 
tal tambe nos a hasi uso di e 
posiblidat habrí pa a apliká 
pa organisá e evento. 
Fundashon Union Ta 
Hasi Forsa fundashon tin 
komo 
direktiva 
diario; 
Presidente Djòni eoneta, 
Sekretario Gilbert Jansen 
i Tesorero Randy Anzola, 
tambe 
tin 
miembronan 
Faysel Francisco i Dayron 
oe. 
Konsiderá 
e 


komunikado 
aki 
djis 
komo un introdukshon di 
Fundashon Union Ta Hasi 
Forsa, i keda pendiente 
pa mas tardá n di siman 
binidero nos ta tene un 
enkuentro ku prensa durante 
kual nos lo duna mas 
informashon di Fundashon 
Union 
Ta 
Hasi 
Forsa, 
en 
partikular 
detayenan 
prinsipal pa lokual ta trata 
Karnaval 2024. 
Tambe lo duna detayenan 
di kontakto, telefòn, email, 
página FaceBook, etc. 


Fundashon Union ta hasi forsa ta organisa Karnaval 2024 

KATAN 
DOBLA 
SIN 
KIBRA! 


su tanchi mama dje primu. El a pasa man kita su slòf harté 
dos:”Bo no ta dal mucha muhé!” 
KATAN su mama ku a tende KATAN ta grita… tambe a yega 
mira e mama ta bati e yu. A kita e slòf for di dje. “Pa kiko bo ta 
suté sin puntra kiko a pasa promé?” KATAN kiko bo a hasié? 
Manera KATAN a habri KATAN su boka…..Su mama a kue 
tene na kachete hole su boka. 
Mucha di karagó kiko b’a bebe? E a kana bai na KATAN su 
primu hole e tambe su boka. “Teresiliaaaa e muchanan aki 
tur dos ta hole Whisky!” 
Ku KATAN tené na orea e mama a keda lastré bai den sala 
kuné. Yega topa e garafí ku un kuart Whisky den dje. Lèn- 
guèlènguè di whisky den bòm. “Teresilia KATAN i Kònkòn a 
bebe tur e garafi whisky” Teresilia a keda pará boka habrí 
sin por saka un palabra. E no por a kere e whisky ku e mes a 
yena awe mainta a kaba. 
“Mucha di karagó .. boso ta kòrta boso kabuya di kurason!” 
KATAN su mama ku tabatin e slòf den su man kaba, a ku- 
minsá harta KATAN: Un… ta… mu… cha… bo….ta… ki.. 
whis.. ky.. bo… ta… be… be? Ta la..dron.. bo ..ke… bi..ra. 
Han… han.. han? Ta…mu..ri..bo..ke..mu..ri..bis..pu..di..ri… 
si..bi..men..tu.. ? Segun e ta papia e slòf ta kai riba KATAN su 
lomba i atrás ku furia. KATAN a keda ta bula den laira ta baila 
merengue sin músika. 
KATAN a kuminsa ta grita pordon. Ma ..nan.. o ..ra ..bo …ta 
..ri.. si.. bi.. pi ..di.. Dios por.. don.. ¡! Ora e mama a kaba ku 
kATAN, e a pasa man piki e primu. Ami no sa kon mucha por 
ta sokete asina. Bo ta mira bo prima ta kome gòlpi bo ta keda 
para wak asabiendas ku bo tambe ta komplisé? E tambe a 
haña un harta di sota riba su atras paso e a bebe whisky di 
garafi : No …ta ..hòr… ta… whis..ky … be… be! E a buska 
moda di wanta sla ku su mannan, pero su mama tabata tené 
pe madrina harté tambe. KATAN su primu a logra lòs sali 
na kareda slep riba e puiru den balkon suta abou! Ora nan 
a kaba di haña nan sota i a yora nan yorá, nan mester a bai 
dueila e balkon dilanti ku nan a susha ku puiru. Despues 
nan a bolbe harta nan dos paso nan a susha e balkon ku 
e hendenan a kaba di dueila. Te dia djawe ku tin reunion fa- 
miliar ta rekordá KATAN kon e a bebe un garafi di whisky 
ku ocho aña i bai risibí ku un wowo blousá. Segun mi fami- 
anan for dje tempu ei tabatin terorista den famia! Muchanan 
ku tabata bini na mundo ku un solo propósito kansa kabes 
di nan mayornan. Pero gòlpi a drecha nan! KATAN sa esei 
sigur sigur. Paso KATAN te awe tin miedo di kue koi hende! 
Awendia gòlpia un mucha ku hòrta pa abo kai será! P’esei 
Al-qaeda, Hamas, Isis, Taliban, Islamic Jihad, Hesbollha ta 
sigui krese buska e mundo aki pa kaba kuné! I risibimentu 
pa saka diabel for di mucha tiki tiki pero sigur ta pèrdè balor. 


Otro aña den luna di mei i aprel, e Al-qaeda, Hamas, Isis, Tali- 
ban, Islamic Jihad, Hesbollha ta risibí Santa Hòstia. Ora nan 
risibí kurpa di Kristu. Hesus ta brasa nan. Nan ta bira bon 
mucha. Diabel ta alehá for di nan un ‘temporada’. Te ora nan 
bira tiner diabel ta bolbe bati na nan porta pa drenta. 
Esei ta KATAN su pensamentu. 
Tabata na aña 1978, den luna di mei ku KATAN tambe a keda 
liberá for di gara di Satanas. No ku Hòstia pero ku gòlpi. KA- 
TAN su mama tin un kos ta bisa: “Si bo tin diabel den bo, ta 
batié sak’é for di bo kurpa!” 
Tabata un djabièrnè atardi, manera tur djabièrnè ku mi tanta 
ta bin keda serka nos ku su dos yunan. E djabièrnè ei tabata 
unu diferente, pasobra e djadumingu ku ta sigui KATAN ta 
risibí. Tur bisiña a bòsha bini kas di KATAN su mama pa 
yuda. Gainan di bario tabata limpia kurá. Otro miembronan 
di famia bisiña tabata laba bentana., bari i dueil. Mi ta kòrda 
ku kas a keda di fèrf bunita, paden i pafó pa mi risibimentu. 
E djasabra tabata kushinamentu. Mayoria hende tabata kon- 
sentrá rondó di kushiná i pafó di kas banda di e konfónan. 
KATAN tabata kontentu di su alma. 
Na kas di KATAN su mayornan tabatin un wantmeubel trahá 
pa PE karpinté. Riba e wantmeubel akí tabatin tur tipo di 
bebida. Semper KATAN ta wak e bòternan aki sin por a yega 
na nan. Mester tabatin sigur un sesenta pa ochenta bòter di 
alkohòlden e wantmeubel aki. Kada biaha ku KATAN su ma- 
yornan biaha nan tabata trese algun bòter. Anto riba e rant- 
nan di balki di kortina nan tabata kolekshoná bleki di serbes, 
ku KATAN su tata tabata haña na COT. Den sala di KATAN 
tabatin un garafi di kristal bashí ku pa e fiesta aki a yené ku 
whisky, rondoná pa su seis shòt di kèlkinan. 
KATAN tabata kore hunga den sala, ku mashá kuidou pa nan 
no benta e bolonan abou. KATAN no sa ken a bini ku e idea. 
Pero KATAN i su primu a disidí ku nan ta bai basha e whisky 
pa purbé. Diabel a kuminsá ta obra riba nan. Un ta bai wak ku 
no tin niun hende den kushina, i e otro ta pone su boka na e 
garafi bebe un tiki. Asina nan a sigui bebe e whisky. Bùrt pa 
bùrt! Bai bin bai bini henter dia. 
Betrá a invadí nan kuèrpo, i nan a kuminsá ta komportá fo’i 
òrdu. Lenga pisá, kana trose pia den otro tambalia, papia dis- 
parati. 
E korementu den kas a bira hèftu, ku gritamentu pa loko. Nan 
a kue puiru primié den kara dje pober kachó susha tur bal- 
kon dilanti ku nan a kaba di duèila. Bai den kashi paña ranka 
e pañanan basa nan abou. Kaba pròp nan bèk den kashi pa 
loko. Flush wc kada bes. Ata nan ta tira falta riba otro ken ta 
bai limpia e puiru bèk, i a kuminsá ta bula riba otro dal otro 
‘drop kick’ den pechu benta abou. Nan rumanan a taha nan, 
pero nan no tabata skucha te pa obedesé. Nan a manda nan 
na straf den kamber. 
KATAN ku tabata mal fuma tabata para riba e kama ariba, 
bula abou. Bolbe subi na trapi para riba e kama ariba bolbe 
bula abou. KATAN su ruman muhé a bin wak kiko ta pasando 
atrobe den e kamber. I e biaha akí si e bai pafó bai yama 
nan mama. No a dura ku e primu a bini te den e kamber i a 
saka lenga pa KATAN. KATAN su primu tabatin dos flèktu di 
kabei. Katan a kue den kabei, kuminsá harté ku moketa den 
kara. Keda tené na kabei i lastré abou. Manera e sa mira e 
muhénan bringadó di su bario hasi ku otro. E primu a keda 
sapatiá sapatiá lòs, suai un moketa den kara di KATAN, tera 
abou KATAN. 
Ken ta kore yega mira e ‘black out’ fulminante……ta KATAN 


RISIBIMENTU 

Tonchi, nan ta ataka 
Bores estilo tira piedra 
skonde man 


Awèl si, mihó nan saka e man 
pa fangu e baranka den nan 
direkshon 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


DEN PASO DI 


BÒI 


Bida i trabou ta siña bo 
hopi kos. Mi tambe ta 
siñando tur dia. Trabou 
di skirbimentu di korant 
no ta fásil. E ta tuma su 
tempu, e ta eksigí kono- 
sementu di vários mate- 
ria, pero mas prinsipal 
ta ku e ta eksigí de- 
terminashon i kurashi. 
Bo no tin mester di tin 
miedu di niun hende na 
momentu ku bo subi e 
tereno difísil aki. Mester 
pone miedu un banda. 


Esei mi a trata di hasi te 
ku awe. 


*** 
Hasiendo e trabou aki 
tin dos kos ku bo por 
hasi: keda bon ku tur 
hende òf ‘kumpra en- 
emigu’ pa bo kurpa. Du- 
rante mi trayektoria den 
prensa desde 1976 m’a 
skohe pa hasi mi trabou 
den forma honesto, sin 
miedu i segun mi kon- 
senshi. Mi no a skohe 


pa keda bon ku tur hen- 
de. Pasobra si bo skohe 
pa e trayekto ei bo no 
ta logra hasi bo trabou 
bon. Bo ta kai den gara 
di un afan pa protehá 
hende pa keda bon ku 
nan, pa no krea enemi- 
stat, pa protehá entrada 
di aviso etc. 


*** 
Tuma por ehèmpel polí- 
tika boneriano. Di kas 
mi tabata Partido Pro- 
gresista Boneriano Uní 
(PPBU). Mi mayornan 
semper tabata PPBU, 
partido ku den e promé 
mitar di dékada setenta 
a integrá den UPB. Na 
momentu ku mi por a 
vota pa promé biá m’a 
vota tambe pa UPB, 
pa ta eksakto pa Rudy 
Ellis, despues pa Vic- 
tor Winklaar i na 1979 
pa 
Humphrey 
Wout. 
Na 1983 i elekshonnan 
siguiente mi voto a bai 
pa PAN – Partido di Ak- 


shon Nobo -- i desde 
su regreso den polítika 
boneriano, despues di 
su problemanan per- 
sonal, m’a vota pa Jopi 
Abraham. E último biá 
ku m’a vota Demokrat 
mi a skohe pa Robby 
Beukenboom. 


*** 
Jopi tabata mi amigu 
personal. Mi a bira un 
Jopista. 
Simpatisando 
ku Jopi Abraham mi 
mester soportá yen di 
atake i krítika di parti 
UPB. Añanan largu nan 
a lastra mi, yama mi 
tur sorto di kos, ‘korant 
di partido’... Ènfin tilda 
mi di yen di kos. Si mi 
konta boso kuantu kos 
m’a pasa’den na man 
di UPB boso lo no kere 
tòg. Echo ta ku niun 
esfuerso tabata di mas 
pa nan pa kaba ku mi. 
Pero mi a perseverá, 
m’a sigui lucha, sigui 
bringa inhustisia i kos- 
nan robes riba e pida 
baranka aki, sin ningun 
interes personal. Mi no 
ta tras di kos material. 


*** 
Tempu a kambia. Awor 
ku mi ta krítiko kon- 
tra Demokrat, spesial- 
mente kontra e manera 
di proseder di Clark 
Abraham, lider di e pa- 
tido ei, m’a para bira 


e hende di mas malu i 
negativo ku ta eksistí 
riba e isla yamá Bonei- 
ru aki. No tin mas mal 
hende, mas negativo i 
destruktivo ku mi. Pero 
nan no por sera mi boka 
òf ‘silensiá’ mi pèn. 
Anke no embolbí mas 
ku BONERIANO, mi ta 
sigui ku mi lucha. Lo mi 
sigui duna mi opinion, 
sinembargo no mas den 
‘editorial’ òf komentari- 
onan redakshonal. 
Mi ta duna mi opinion 
personal di otro forma, 
manera den e rúbrika 
ku boso ta lesando aki, 
‘Den paso di Bòi, òf den 
‘MI OPINION’, ku ta i lo 
sigui sali por lo ménos 
un biá pa siman. 


*** 
Ku plaser mi ta siguien- 
do e enkuentro di e eks- 
militarnan di Lichting 
73/3 na Aruba e dianan 
aki. Un enkuentro pa 
konmemorá 50 aña ku 
nan a drenta kazèrne 
pa kumpli ku nan ser- 
visio militar obligatorio. 
Otro 
aña, 
novèmber 
2024, ta mi aña di kon- 
memorashon. Un peri- 
odo den mi bida ku mi 
no por lubidá. Mi no ta 
kere sinembargo ku lo 
tin enkuentro. Ami en 
todo kaso lo no tuma 
inisiativa. 
*** 
Jopi Abraham tabata mi amigu personal. Mi 
tabata un Jopista. 

Tep pa regalo pa 
dianan di festa sin problema 


Temporada di festa ta trese alegria, spesialmente ora nos ta duna otro 
regalo. Pero bo sa ku tin regalo ku por kousa problema no intenshoná? 
Pensá riba por ehèmpel sistemanan di kámara sin kabel, hètfon, 
mikrofonnan, stashon di tempu i otro aparatonan ”wireless” ku por ta un 
estorbo pa e ret móbil. 


Pa mas informashon wak riba: 
www.rijksdienstcn.com/economie-klimaat/ 
machtigingsvrije-apparatuur òf bo por tuma 
kontakto ku RDI via number di telefòn +599- 
7173140 òf pasa na nos ofsina na Kaya Grandi 69. 


Skohe sabi i gosa di un temporada 
di festa alegre i sin problema! 


Kiko pa hasi ora ta kumpra aparato nobo? 


Skohe sabi i wak regalo ku no ta kousa opstákulo i ku bo por usa sin problema na 
e islanan di Hulanda Karibense. Tene kuenta, na momentu ku Rijksinspectie 
Digitale Infrastructuur (RDI) nota un estorbo, por tin konsekuensianan 
pa bo regalo nobo, manera por ehèmpel ku no por us’é mas i te asta por 
konfsk’é. 


7173140 òf pasa na nos ofsina na Kaya Grandi 69. 


ousa opstákulo i ku bo por usa sin problema na 
ene kuenta, na momentu ku Rijksinspectie 


Digitale Infrastructuur (RDI) nota un estorbo, por tin konsekuensianan 
pa bo regalo nobo, manera por ehèmpel ku no por us’é mas i te asta por 


Eskritor Henk van Dort a entregá dos buki ku el a 
skirbi na Bòi Antoin di FuHiKuBo. Ta trata di ‘DE 
ZORGTUIN - Het Verlangen naar een paradijs’ i 
‘Eeb ze van Verlangen’. Ámbos buki ta na biblioteka 
Di FuHiKuBo.. 


Henk van Dort ta entregá buki 


Bonaire Marmer N.V. 


ta buska 
-metaalbewerker - 
metselaar - timmerman 


Pa mas inf. yama # 782-6560 


is looking for 
F&B Department 
- Line cook 
- Bar attendant 
Please send your CV via email to 
mcgonzalez@harbourvillage.com 


PARTISPASHON DI MORTO 


Famia Martis-Margarita ku hopi tristesa ta partisipá 
fayesimentu di 
Ezzard Charles 
Martis 


Dia, ora i lugá di entiero ta 
anunsiá despues. 


PENSAMENTU DI SIMAN 


27 novèmber 


“I ora ku El a lanta, El a reprendé e bientu i a bisa e laman: 
“Silensio, keda ketu”. 
I e bientu a kai i a bira kompletamente kalmu”. Marko 4:39 
I esaki ta pone ku tin ora den mi kurason mi ta bisa: 
Señor ... hopi bia e zonido duru di tráfiko i tur otro sorto di 
zonido den nos bida di tur dia ta strobami tende Bo bos suave. 
Hasi mi orea skèrpi pa mi por tende e susuro di Bo bos suave 
ku ta bisa: “Keda ketu...” 


Felis siman. Ata nos den un otro siman. Felis nos ta pasobra 
Señor ta duna nos kada dia asina hopi. aga nos kurason ta 
kontentu pesei. 

K R A L E N D I J K — 
Bintikuater di novèmber 
2023 Fundashon BONAI 
a 
organisá 
i 
selebrá 
huntu 
ku 
Fundashon 
NinSee 
(Nationaal 
Instituut 
Nederlands 
S l a v e r n i j v e r l e d e n 
en 
Erfenis) 
i 
NGO 
Platform Bonaire e aña 
konmemorativo di sklabitut 


ku e evento ku yama Een 
Nieuw Koninkrijk’, Un 
Reino Nobo. 
Mas 
o 
ménos 
100 
mucha di Kolegio Kristu 
Bon ardador a partisipá 
na e evento ku ainda ta 
den forma di un pilot;. 
Fundashon BONAI ta spera 
pronto pa por presentá e 
evento aki pa tur skol i 


Aña konmemorativo di sklabitut 


pueblo di Boneiru. Tabatin 
un total di 4 aktividat: 
un Obra teatral entre un 
hende 
Indigino 
(hunga 
pa Jackie Bernabela) i un 
Afrikano (hunga pa Katty 
Thielman). Den e obra 
teatral e muchanan a siña 
di unda nan ta bini, pa asina 
nan mes por determiná 
na unda nos ta bai pa ku 


KRALENDIJK – E 
gastu di kuido na Karibe 
Hulandes e aña akí, ta 
, mion euro mas haltu 
di loke ku Ministerio 
di 
Salubridat 
Públiko, 
Bienestar i Deporte, a 
presupuestá. Esaki a sali 
na kla for di e nota ku 
Minister di Finansa, Kaag, 
a manda Tweede Kamer 


djabièrnè. 
Esaki 
ta 
originá 
dor di un oumento di 
transferensia médiko pa 
hospitalnan den e region, 
bou di kua olombia i 
kuido 
farmateutiko. 
E 
ministerio a sali for di e 
punto di bista ku esaki lo 
tabata 1,24 mion pa e aña 
akí. 


Gastu na kuido 8,8 
mion mas haltu 

e futuro di nos pueblo. 
Onnie Emerenciana a guia 
e muchanan den un hò 
i a splika nan kiko ántes 


tabata planta na Boneiru. 
Eligio Goeloe a presentá 4 
Obelisk i a guia e mucha 
nan den e kareda di salu, 
kaminda e muchanan a 
haña 
mas 
informashon 
tokante di e trabou duru na 


saliña ku nos antepasado 
a pasa aden. Presidente 
di 
Fundashon 
BONAI, 
auriane Ammerlaan, ta 
gradisí tur hende ku a hasi 
e evento aki posibel, ku ta 
djis e komienso pa yuda nos 


futuro generashon forma un 
reino nobo, ku lo ta ankrá 
den igualdat, pas i union! 
E aktividat a tuma lugá na 
Tera Kòrá, bou di palu di 
tamarein. 

Boneiru, ku dianan di fiesta aserkando, ta bañá ku lus di Pasku. 
Reporteronan di BONERIANO a kore rònt den anochi pa tira un bista. 


Boneiru tur na lus 
di Pasku 

Nan ta konta ku hopi aña 
pasá, un sòldá merikano ku 
tabata biaha den un konvoi, na 
Suesia, a bisa e hòmber ku 
tabata sintá banda di dje: 
“Merka ta e pais mas 
demokrátiko di mundu. 
Kualke siudadano por bai 
Kas Blanku, bishitá e Presi- 
dente i diskutí problemanan 
kuné”. 
I e hòmber a kontest’é: 
“Esaki no ta nada. Na Suesia, 
e rei i hendenan ta biaha huntu 
den e mesun konvoi”. 
Ora e hòmber a baha for 
di e konvoi, nan a bisa e meri- 
kano ku su kompañero di 
asiento tabata rei Gustav Ad- 
olf mes. 


Mi ta skohe e Rei 


Fiesta di Kristu Rei, Rei di Universo 
Promé Lektura 
: Ezekiel 34, 11-12. 15-17 
Salmo 
: Salmo 23, 1-6 
Di dos Lektura 
: 1Korintio 15, 20-28 
Evangelio 
: Mateo 25, 31-46 


e rei, e doño di kos, e señor 
di e reino. I el a drenta pa for- 
ma parti di famia di e Rei. 


E aña litúrgiko, e aña di ig- 
lesia, ta finalisá ku e fiesta mag- 
nífiko akí: Kristu Rei. Kristu 
ayera, awe, semper. 
Skohe e rei, Skohe Kristu 
ta peligroso, e ta eksigí asumí 
su bida i su destino. 
E ta eksigí: sirbi, laba pia, 
susha man, kome ku pekador, 
obedesé Tata, duna bida. 
Ora nos ta lesa un buki òf 
nos ta sigui un telenovela ku- 
riosidat ta spièrta den nos i nos 
ke sa e final. E lo kaba bon? 
I, tin biaha, nos ta krea tram- 
pa i nos ta lesa e último pági- 
na pa konosé e final. 
Awe nos a proklamá e úl- 
timo predikashi di Hesus, se- 
gun San Mateo, e predikashi 
eskatológiko, den kapítulo 
25. 
“Ora Yu di hende bini den 
tur su mahestuosidat, rondoná 
di tur su angelnan, lo E tuma 
lugá riba su trono glorioso. Di- 
lanti di dje tur pueblonan di 
mundu lo reuní.”. 
San Mateo ta presentá na 
nos e huisio final komosifuera 
ta trata di un gran pelíkula di 
Hollywood. 
Hesus, rondoná di an- 
gelnan, sintá riba su trono, re- 
bistí di gloria, i dilanti di tur e 
nashonnan bistí ku nan tra- 
henan típiko. I E lo laga tur 
hende sunú i lo traha un bura- 
ku grandi pa tur e pañanan 
pasobra a yega e ora di bèr- 
dat. I e bèrdat no ta e aparen- 
sia eksterno, sino e bèrdat di 
bida i di kurason. 
I tur hende sunú i tur hende 
igual, nos tur lo ser eksaminá 
tokante e úniko materia, riba 
e úniko eksigensia, riba e úni- 
ko mandamentu di Dios: e 
amor pa Dios i pa e próhimo. 
Algun lo pensa, fantástiko, 
ami ta pasa e tèst ei ! 
O sea, tata, ku bo lo no 


7 datonan ku ta interesá bo tokante 
Solemnidat di Kristu Rei 


puntrami: Kuantu adulterio mi a 
kometé, kuantu kos mi a hòrta 
den tiendanan, kuantu biaha mi 
no a bai misa, kuantu bia mi a 
keda sin bai trabou, kuantu bia 
mi a bebe fuma, alehá di famia, 
keda sin preokupá pa e yunan... 
Fantástiko, pasobra esaki- 
nan ta preguntanan ku ta duna 
mi miedu. Aki sí awa ta pasa 
ariña. E tèst akí ningun hende 
lo pas’é. 
Nan lo no puntra bo esaki 
pasobra e kristian ta yamá pa 
biba di forma santu i e lo a su- 
perá tur esaki ku e grasia di 
Dios. 
Evitá tur esaki ta e abc di e 
bida kristian. Esun ku no a haña 
esaki te ainda ta dal e promé 
pasonan di fe. 
Nos lo ser eksaminá pa me- 
dio di loke ta positivo di bida i 
loke ta positivo ta amor. 
Ora Dios a bira hende pa 
laga konosé su mes, E no a 
hasié spiritualmente sino físika- 
mente. 
E evangelio di awe ta reko- 
rdá nos ku Dios ta sigui ta físika- 
mente presente entre nos. 
“Di bèrdat mi ta bisa boso 
ku ora boso hasi algu pa un di 
mi rumannan, maske ki poko 
importante e hende por parse, 
ta pa Mi mes boso a hasié. “I 
ora boso no a hasié... 


Identifikashon físiko. 
E evangelio ta mas kla ku di 
dia. E Palabra di Dios semper 
ta rekordá nos e mesun kos: 
Nos por brasa Hesukristu, nos 
por sirbié , aliment’é, i bishit’é. 
Sí, awe, aki i awor. 
Kon? No únikamente ku e 
pensamentu, palabra... 
Sí, e ta físikamente presente 
den “su rumannan mas chikí”. 
Ku akshonnan físiko. 
“E ora ei e Rei lo bisa esnan 
ku ta na su man drechi. Yunan 
bindishoná di mi Tata , bini i tuma 
poseshon di e Reino, ku ya fo’i 
prinsipio di mundu El a destiná 
pa boso. Pasobra mi tabata so 
na kas i boso a bishita mi i hasi 
kompra pa mi, nan a duna mi 
un halá di sota den e kunuku i 
boso a hiba mi hòspital, mi 
tabata di otro rasa i boso a 
aseptámi, sí, bendishoná boso 
ta pasobra boso a stima Mi, 
presente i skondí entre e pober- 
situnan. 
I ora e Rei yega den su glo- 
ria nos lo por bis’é: mi a mira- 
bo na algun sitio. Mi a yega di 
miraBO hopi bia a lo largu di 
mi bida. 
E aña litúrgiko ta terminá. 
Únikamente Dios ta keda pa 
semper. Únikamente amor ta pa 
awe i pa semper. I nos ta keda 
pa semper si nos stima, otro- 
nan... 


Un dia tabatin un rei ku 
tabata ke kompartí su biene- 
snan ku tur su sirbidónan. 
El a proklamá un aviso 
kombidando nan pa reuní riba 
e plenchi di arma; einan, riba 
e dia fihá, kada un lo por a 
kohe loke e tabata ke. 
E dia a yega i riba plenchi 
grandi tur e rikesa di e rei 
tabata eksponé: Prenda, 
oloshi, tapeit, muebel, garoshi 
… 
Mei mei di e plenchi, riba 
un trono grandi, e rei tabata 
vigilá e sirbidónan. Den nan 
wowo gana di kos tabata bria 
miéntras nan tabata atmirá e 
enorme merkansianan grátis 
di e poseshon real. 
Un muhé di edat a aserká 
trono di e rei i a puntr’é: Ta 


bèrdat, mahestat, ku mi por 
skohe loke mi ke di loke mi ta 
mira aki? 
“Sí, bo por skohe loke abo 
ke”, e rei a kontest’é. 
“E ora ei mi ta skohe e rei”, 
e ansiano a bisa. 
“Skohiendo rei, tur loke ta 
di mi, ta di bo tambe”. 
E ansianita, spiertu i niun 
tiki haragan, a skohe lo mihó, 


Den e kalènder litúrgiko di 
2023 djadumingu 26 novèm- 
ber Iglesia Katóliko lo selebrá 
Solemnidat di Nos Señor He- 
sukristu, Rei di Universo; 
konosí tambe komo e Fiesta 
di Kristu Rei. 
E fiesta aki ta selebrá riba 
e último djadumingu di e aña 
litúrgiko i ta rekordá ku Kris- 
tu ta e berdadero Rei ku 
mester reina den nos kurason. 


Aki ta presentá 7 dato di e 
solemnidat akí ta por interesá 
bo: 
1. Solemnidat di Kristu Rei 
a ser instituí despues di e 
Promé Guera Mundial 
Despues di Promé Guera 
Mundial, mei mei di e krese- 
mentu di komunismo den Ru- 
sia, i ku okashon di e 1600 
aniversario di e Konsilio di 
Nicea (aña 325), Papa Pío XI 
a instituí e fiesta na 1925 ku e 
ensíklika Quas Primas. 
2. Su promé selebrashon 
koinsidí ku Halloween 
E tabata originalmente es- 
tablesé pa e último djadum- 
ingu di òktober, nèt promé di 
e Fiesta di Tur Santu. Ora a 
selebrá promé biaha na 1926, 
e kalènder a marka 31 di òk- 
tober, koinsidiendo ku Hal- 
loween. 
3. San Pablo VI a duna e 


nòmber i fecha aktual na e 
solemnidat akí 
Na 1969 Papa San Pablo 
VI a duna e fiesta su aktual 
título: Solemnidat di Nos 
Señor Hesukristu Rei di 
Universo; i a traslad’é pa e 
último djadumingu di e aña 
litúrgiko. 
4. Solemnidat di Kristu Rei 
ta un kontesta na sekularisas- 
hon, ateismo i komunismo 
Miéntras mundu tabata 
preshoná pa kristiannan taba- 
ta restringí su fiestanan reli- 
gioso i tabata mas leal na go- 
bièrnunan, Papa Pío XI a 
skirbi: 
“Pasobra si na Kristu Nos 
Señor a ser duna tur poder 
den shelu i den tera; si hen- 
denan, dor di ser salbá ku su 
sanger, ta suheto pa un título 
nobo na su outoridat; si, en 
fin, e potestat akí ta brasa 
henter naturalesa humano, 
klaramente ta mira ku no tin 
den nos ningun fakultat ku ta 
apartá tan altu soberania. E 
ta, pues, nesesario ku Kristu 
ta reina den inteligensia di e 
hende, lokual, ku perfekto 
rèspèt, mester asentí firme i 
konstantemente na e bèrdat- 
nan revelá i na e doktrina di 
Kristu; ta nesesario ku E ta 
reina den e boluntat, lokual e 
mester obedesé na e leinan i 


preseptonan divino; ta nesesa- 
rio ku E ta reina den e kura- 
son, e kual, posponiendo e 
efektonan natural, mester sa 
stima Dios riba tur kos”. (Quas 
Primas, 34) 
5. E ta selebrá tambe pa 
hopi protestante 
Apesar di ku el a ser kreá 
pa Iglesia Katóliko, algun an- 
glikano, luterano, metodista i 
presbiteriano tambe ta selebrá 
e fiesta importante akí. 
6. Den Iglesia protestante di 
Suesia, e djadumingu aki ta 
yamá “Djadumingu di konde- 
na” 
Aunke ofisialmente protes- 
tantenan di Suesia ta selebrá e 
fiesta aki komo “E regreso di 
Kristu”, su nòmber kolokial ta 
“ Djadumingu di kondena “, ya 
ku e ta prosedé di e hecho di 
enfoká e festividat den e Hui- 
sio Final i di e dos binida di 
Hesus. 
7. Den Polonia ta e estatua 
mas grandi na honor na He- 
sukristu, Rei di Universo 


Ku 33 meter di altura (un 
meter pa kada aña di e bida 
terenal di Hesus) i 3 meter di 
base, e estatua di Kristu Rei di 
Swlebodzin, den nortwèst di 
Polonia, e ta tres meter mas altu 
ku e Kristu Redentor di Río de 
Janeiro (Brasil) 

HISTORIA DI AWA 
I KORIENTE 


Den kuadro di 60 aña di WEB N.V., kompania di awa i elektrisidat, BONERIANO ta 
publiká e seri aki tokante historia di awa i koriente na Boneiru. Durante ku e seri ta sali 
lo hasi pregunta ku chèns pa gana premio. 


7. Desaroyo turístiko 
Segundo Guera Mundial 
a 
trese 
basta 
aktividat 
ekonómiko 
na 
Boneiru, 
debí entre otro ku a trasladá 
un kantidat basta grandi di 
Aleman i otro personanan 
konsiderá komo un peliger 
pa estado pa e isla aki, na 
unda a traha un kampamentu 
spesial pa sera nan. E 
kampamentu aki a bini na 
Playa Pariba. 
Despues 
di 
Segundo 
Guera Mundial a kuminsá 
pensa 
seriamente 
riba 
lantamentu di un industria 
nobo 
pa 
Boneiru, 
esta 
turismo. 
E 
komersiante 
odewijk 
Daniel 
(D) 
Gerharts tabata instrumental 
den 
desaroyo 
di 
e 
pensamentu aki. Meskos ku 
ela hasi hopi esfuerso pa a 
kombensé KM pa bula pa 
Boneiru na 1936 i tambe pa 
haña gobièrnu asina leu pa 
konstruí un pista di aterisahe 
pa avion na Subí Blanku, 
asina tambe por nota ku ela 
logra haña gobièrnu asina 
leu ku a traha un “vliegveld” 
sit di Playa, loke a bira 
Flamingo Vliegveld, despues 
Flamingo 
uchthaven 
i 
awendia Flamingo Airport. 
Dia 21 di febrari 1955 
a pone e pista nobo den uso, 
miéntras ku na sèptèmber 
di e mesun aña ei e edisio 
tambe a bin keda kla. Aruba 
a regalá Boneiru e sistema 
di iluminashon pa e pista, 
konsiderando ku nan a buska 
un instalashon nobo i no 
tabatin uso mas pa esun bieu. 
Desde e tempu ei avionnan 
mas grandi por a baha na 
Boneiru, manera e avionnan 
D-3 ku KM (AM ainda 
no tabata eksistí) tabata usa 
den e époka ei. Tabatin e 
tempu ei masoménos 400 
buelo pa aña. 


D Gerharts, komo un 
persona ku vishon, tabata 
kere den turismo. Segundo 
Guera Mundial, banda di e 
personanan ku a sera den e 
kampamentu, a trese hopi 
otro hende Boneiru. Nan 
tabata keda enkantá ku e 
isla, spesial su naturalesa i su 
trankilidat, 
ingredientenan 
ku te awe ta tresiendo hopi 
turista. 


Hotèl 
Na aña 1947 a lanta na 
Boneiru un entidat turístiko 
bou di e nòmber “Vereniging 
tot 
bevordering 
van 
Toerisme”. E organisashon 
aki, manera e nòmber mes 
ta bisa, mester a promové 
turismo na Boneiru, pero 
e no tabatin e éksito ku a 
spera di dje, konsiderando 
ku hendenan riba e isla aki 
no tabata gusta traha den 
e konsepto di koperativa, 
segun relato di gobièrnu. Di 
tur manera e organisashon a 
habri e aña ei Hotel entral, 
pero e hotèl aki no a logra i 
mesun aña ku el a habri ela 
sera su portanan bèk. 
Na aña 1951 a lanta na 
Boneiru e kompania N.V. 
Hotel eebad, un kompania 
ku a atkirí e baraknan ku a 
sirbi komo e kampamentu 
na unda a sera e aleman i 
personanan 
peligroso 
pa 
estado 
durante 
Segundo 
Guera Mundial. 
Na aña 1952 a habri Hotel 
eebad den e baraknan aki. 
D Gerharts tabata tras di 
e proyekto aki i ela dediká 
hopi tempu promoviendo 
Boneiru den eksterior komo 
destinashon turístiko. 
Na 
1956 
TERNA 
(Technisch 
Economische 
Raad 
der 
Nederlandse 
Antillen) ta studia un plan 
di desaroyo pa Boneiru, 


den kua e outor, dr. ir. 
P.. Henriuez, ta indiká 
turismo komo e fuente mas 
importante di entrada pa e 
isla den futuro. 


Utilidat 
Huntu ku desaroyo di 
turismo sinembargo tabatin 
un punto masha importante 
ku mester a tene kuenta kuné, 
esta servisionan di utilidat 
na Boneiru, spesialmente 
awa i koriente. Si Boneiru 
bai hasi promoshon turístiko 
den eksterior, ta opvio ku 
mester sòru pa tin susiente 
awa pa e turistanan ku disidí 
di bini aki. Banda di awa 
tambe susiente koriente, ku 
e tempu ei tabata ser produsí 
pa OGEM, un kompania 
hulandes, 
ku 
tabatin 
konseshon tambe pa produsí 
koriente na Kòrsou, tabata 
un kondishon importante 
den desaroyo di turismo. 
Spesialmente 
na 
momentu ku a kuminsá 


papia di plannan pa konstruí 
un hotèl grandi i moderno 
na Playa echi, loke a bira 
despues Hotel Bonaire, a 
kuminsá traha tambe riba e 
plan pa bini ku un planta pa 
destilá awa for di laman. 
E proseso pa move salu 
for di awa di laman, hasiendo 
e awa aki apropiá pa bebe, 
muha mata òf uso industrial, 
a 
kuminsá 
kue 
plasa 
formalmente den e promé 
mitar di siglo pasá riba nivel 
mundial. Base di e sistema 
aki ta ku ta kenta e awa salu 
pa pon’é produsí vapor, ku 
despues ta kondensá den 
awa dushi. P’esei tambe, ora 
ta papia di e sistema aki pa 
destilá awa, ta bisa tambe 
“evaporashon”. 
E sistema mas komun 
di destilashon di awa dushi 
for di awa salu ta e asina 
yamá 
“Multistage 
ash 
evaporation”. Mayoria di 
planta di destilashon na 
mundu ta usa e sistema aki. 


Ya kaba na aña 192 
Kòrsou 
ta 
haña 
un 
instalashon pa destilá awa 
dushi for di laman ku un 
kapasidat 
produkshon 
di 
50 pa 60 m3 den 24 ora. 
Desde e aña ei a hasi hopi 
ekspanshon na e planta aki. 
Na 194 a pone seis unidat 
nobo pa destilashon di awa 
na Mundu Nobo. 
Aruba a konosé su promé 
planta pa destilá awa dushi 
for di laman na aña 1933. 
E instalashonnan aki a bini 
na Balashi, kaminda te awe 
e planta di awa i elektrisidat 
di e isla ei ta situá. Tabata 
trata di un instalashon di 
evaporashon ku kapasidat 
pa produsí 200 m3 di awa 
pa dia. Promé ku esei Aruba 
tambe, meskos ku Kòrsou i 
Boneiru, tabata dependé di 
awa bou di suela i áwaseru. 
Ku kresementu di poblashon 
di Aruba i tambe su turismo, 
a ekspandé e planta aki 
regularmente. 


Hotèl Zeebad. 

ARUBA 
STATIA/SABA/ST. MAARTEN 


ORANJESTAD 
-- 
Medionan sosial ta tur 
kaminda i semper. Tur 
mucha ku tin un telefòn 
mobil, tin akseso kontinuo 
na e mundu digital. Esei ta 
ofresé hopi posibilidat, pero 
tambe tin un inkonveniente. 
Komportashon 
di 
h o s t i g a m e n t u o n l i n e , 
notisia 
falsu, 
inuensia 
di personanan inuyente, 
desaonan peligroso, kom- 
portashon transfronteriso i 
outoestima abou. 
Danki na e mundu online, 
e mundu ta literalmente na 
pia di un mucha, pero tambe 
tin banda ménos amusante 
i por ta adiktivo. Pesei ta 
nesesario pa tur mucha 
siña 
un 
komportashon 
sigur online. Mas i mas 
skol ta mira e nesesidat di 
esaki i ta kuminsá na traha 
ku alfabetisashon digital. 
Tambe skolnan primario na 
Sint Eustatius. 


Alfabetismo digital 
Alfabetismo digital no 
ta un parti obligatorio di 
e kuríkulo regular ainda. 
I esei den un sosiedat ku 
ta bira mas i mas digital. 
E tabata entrená den un 
profeshon 
na 
skol. 
E 
studiantenan di awe por ta 
trahando den profeshonnan 
ku no ta eksistí ainda. E 
profeshonnan 
di 
futuro 
ta pa e muchanan di awe. 
E último teknologia ta 
ofresé 
oportunidatnan 
sin presedente. Pesei ta 
esensial ku e por keda 


rme 
den 
un 
sosiedat 
digitalmente ekipá. 
Un 
kombinashon 
di 
alfabetisá 
i 
alfabetisá 
digital den skolnan no 
ta un luho mas, sino un 
nesesidat. Manera e lèsnan 
di siudadania. 


Lès di siudadania 
E lèsnan di siudadania, 
material 
didáktiko 
obligatorio, den enseñansa 
ta kontribuí na desaroyo 
personal di e studiantenan 
i ta sigurá e formashon 
di siudadanonan envolví, 
informá 
i 
responsabel. 
Esaki ta bai man den man 
ku enseñansa di abilidat 
digital, i ta bai mas leu ku 
klas. 
E 
tin 
un 
impakto 
duradero riba e manera ku e 
studiantenan ta komprondé 
e mundu i su ròl den dje. 
E meta ta pa kuminsá un 
kambio positivo den bo 
mes komunidat i mas leu. 
E studiantenan di Statia i 
Hulanda ta lma nan bida 
diario i ta interkambiá 
e videonan akí ku otro. 
Asina nan ta siña kon nan 
kompañeronan ta biba i biba 
na otro banda di mundu. 


Bèk na islanan BES 
Na 
primavera 
di 
2023, Mediawegwijs, na 
invitashon di diferente skol 
primario, a bai islanan BES. 
Awor, despues di e promé 
aventura den eksterior, nan 
a subi avion atrobe pa Sint 
Eustatius. E maestronan 


di 
Mediawegwijs, 
un 
konsepto edukativo ku ta 
hiba alfabetisá digital na 
porta di skol ku lèsnan basá 
riba medionan, ta aktivo 
den kuater skol primario 
riba e isla chikitu volkániko 
akí. 
E entusiasmo di tantu 
maestro 
komo 
alumno, 
ta 
bira 
grandi 
atrobe. 
Mayornan tambe ta gradisí 
e echo ku nan yunan ta 
siña komportá nan mes na 
un manera adekuá i sigur 
online. Pero no solamente 
esei. 
E 
alumnonan, 
nan maestronan i asta 
e 
mayornan, 
durante 
e anochi di mayornan 
spesial 
organisá, 
tambe 
ta familiarisá ku e último 
teknologia 
i 
medionan 
digital. Pero tambe e lèsnan 
di siudadania i abilidatnan 
básiko ta kombiná ku e 
klasnan di estilo mediátiko. 
Tur mucha por partisipá 
E skolnan ta ofresé nan 
alumnonan un oportunidat 
úniko pa familiarisá nan 
mes ku e posibilidatnan 
di e mundu digital, tantu 
for di teoria komo for 
di práktika. Danki na e 
lèsnan di realidat virtual, e 
studiantenan literalmente ta 
drenta un mundu virtual. 
Hopi mucha sa e lèsnan 
akí solamente riba Internet. 
Durante e lès, direpente 
nan ta lanta ku ideanan 
asina 
genial. 
Ademas, 
skirbi palabranan difísil 
durante un lès di idioma, 
ta bira hopi mas amusante 
si por ku un pluma 3D. 
No ta entrená solamente 
e abilidatnan digital, pero 
tambe e abilidatnan básiko. 
Investigashon a mustra ku 
dominio di idioma entre 
hóbennan ta baha. Ta pesei 
Mediawegwijs ta trahando 
ku 
universidatnan 
pa 
redusí e diferensia aki. Pa e 
studiantenan ku un mochila 
kompleto di abilidat por sali 
for di e portanan di skol. 


Historia 
Mediawegwijs 
su 


meta ta pa prepará e 
muchanan 
di 
awe 
pa 
futuro profeshonnan den e 
sosiedat di mañan. Pero no 
solamente esei. Muchanan 
ta familiarisando nan mes 
ku e medionan online na 
un edat kada bes mas yòn. 
Ademas di e signaturanan 
di skol normal, ta bon pa 
nan tambe bira konosí ku 
e medionan, pa nan por 
por 
ehèmpel 
distinguí 
notisia i notisia falsu for di 
otro. I ku nan ta siña kon 
pa trata ku tur medianan 
sosial i komunikashon via 
aplikashonnan. 


Skol, mayor i studiante 
Mediawegwijs 
a 
desaroyá shete lès pa kada 
grupo i lès. Maestro di 
signatura ku ta spesialisá 
den medionan, ta duna e 
lèsnan akí, pesei e maestro 
mes ta na nal di lès. Komo 
ku edukashon mediátiko, 
ta un tarea pa mayornan 


tambe, Mediawegwijs ta 
organisá anochi spesial pa 
mayornan na skol. I pa e 
tim di maestro ta mediátiko, 
tin reunionnan spesial di 
maestronan. Pues, tur ta 
partisipá, ta hasié entre 
kada unu. 


Ekipo di maestro 
propio 
E 
ekipo 
entusiasmá, 
profeshonal i variá, ta sigurá 
ku e muchanan ta konosé 
edukashon 
mediátiko 
den un manera inovativo, 
sorprendente i kreativo. 
Naturalmente e lèsnan ta 
kompletamente 
adaptá 
na nan edat. A kombiná 
eksperensia i esei ta hasi 
nan un tim poderoso ku ta 
komplementá i fortalesé 
otro. 
Pedagoganonan, 
didáktikonan, ekspertonan 
den 
edukashon 
i 
profeshonalnan di medio 
i teknologia, ta forma e 
núkleo di Mediawegwijs. 


Kombiná ku lèsnan di siudadano 
Siña studiantenan komportashon sigur online 

ARUBA 
ARUBA 


ORANJESTAD 
-- 
For di algun tempo caba 
Unit Narcotica a traha 
incansabelmente riba un 
caso grandi di eportacion 
di droga for di Aruba 
cu destinacion Hulanda. 
Trahando den ekipo Unit 
Narcotica conhuntamente 
cu 
Douane 
recherche 
a detecta un cargacion 
grandi di mas cu 140 kilo 
di cocaina saliendo for di 
un container pa Hulanda. 
u 
hopi 
strategia, 
investigacion y cu cautela 
a haci diferente entrada 
hudicial rond Aruba cu a 
conduci na detencion. 
A 
detene 
e 
hende 
hombernan 
di 
inicial: 
Y.M.T. naci na olombia di 
45 aña di edad, E.R.F. Naci 
na Venezuela di 63aña, 
J.A. naci na Republica 


Dominicana di 52aña y e 
homber R.M.. naci na 
Aruba di 40 aña di edad. 
Tambe a detene e hende 
muhenan di inicial: G... 
naci na Venezuela di 31 
aña y V.A.R. naci na Aruba 
di 57aña. 
Durante 
e 
entrada 
Hudicial 
a 
consca 
diferente articulo manera: 
placa, telefon, auto, droga 
y documentonan. 
No ta descarta cu por 
tin mas detencion. 


ORANJESTAD 
– 
Diahuebs 
e 
entro 
di 
Operacion 
Maritimo 
di 
ardacosta a detecta dos 
contacto sospechoso den 
awanan 
di 
Aruba. 
Na 
yegada di ardacosta pa 
haci control di e botonan a 
nota cu tur dos tawata boto 
procedente di Venezuela cu 
tawata piscando ilegal den 
awanan di Aruba. E botonan 
tawata uza e sistema di 
pisca cu palambra, cual 
tambe ta yama long-lines’. 
E sistema aki ta prohibi pa 
uza pa leynan di Aruba. 
E patruya di ardacosta 


a duna guia na e dos 
botonan pa nan sali for 
di awanan di Aruba y e 
palambranan a ser saca for 


di awa y a destrui esakinan. 
E piscanan cu a consca a 
ser entrega na asa una 
como un donacion. 


ORANJESTAD 
-- 
Diahuebs anochi pasa di 
9’or y mey polis di traco 
a wordo pidi na e rotonde 
di Ponton cu ta conecta 
cu atty Vos Boulevard. 
ocual a sosode tawata cu 
un di e chaueurnan tawata 


bebi y lo ta esun cu a causa 
e accidente. E vehiculonan 
envolvi tawata un Hyundai 
y un hevrolet. Ambulance 
tambe a wordo pidi, debi 
cu un dama cu tawata den 
auto a cuminsa sinti malo. 
Na yegada di Ambulance 


e Paramediconan a atende 
e dama y a haya ta bon pa 
e bay Spoedeisende Hulp 
pa un control mas etenso. 
Polis di traco despues di 
a haya tur datos a prohibi e 
chaueur bou inuencia di 
core auto pa algun ora. 


ORANJESTAD 
-- 
Autora Ida Does y ilustrado 
Danille Nijboer a pasa na 
Biblioteca Nacional Aruba 
siman pasa pa presenta e 
buki Virginia: een Afefe 
verhaal’. Biblioteca a haya 
2 ehemplar regalo for di sra. 
Does. E team di produccion 
pa Afefe stories’ ta Ida 
Does, Danille Nijboer, 
Ellen-Rose Kambel y Joan 
indzak. 
E buki Virginia’ ta 
e prome den un serie di 
Afefe stories’. Esaki ta 
un variacion creativo basa 
riba e storia di bida di e 
catibo femenino, Virginia. 
Investigadonan 
a 
haci 
bastante research pa haya 
sa mas di e bida di catibo 
na Aruba y un di nan cu a 


resalta y a inspira hopi ta, 
Virginia. 
Virginia ta anhela su 
libertad mas cu tur cos. E 
ta kere cu e tin derecho di 
ta liber y ta lucha pa esaki 
pero al mismo tempo e tin 
cu soporta castigo y sota. E 
ta desea di ta liber manera 
un parha cu ta bula halto. 
Bula y bou su halanan un 
biento fuerte. Biento Afefe 


ta sinti Virginia su deseo y 
ta dicidi di yud’e. 
Esaki ta un storia pa 
mucha, skirbi na Hulandes. 
Mucha for di 10 aña 
bay ariba mes por lesa e 
teto. Mucha mas chikito 
mester poco ayudo di nan 
mayor den e lesamento. 
E buki a keda publica na 
september 2023 cu ISBN 
9790451252 


Cuater Arubiano y dos stranhero deteni 
relaciona cu 140 kilo di cocaina 
Botonan procedente di Venezuela 
piscando ilegal cu palambra 


Dama levemente herida den boksmento na Ponton 


Virginia: een Afefe verhaal 

WILLEMSTAD 
-- 
Kantante di ópera Tania 
Kross, a risibí Premio 
Johannes Vermeer 2023, 
na Amsterdam. Ta mira 
e premio di estado komo 
un di e premionan mas 
importante pa arte i kultura, 
esaki di akuerdo ku un 
publikashon di aribisch 
Netwerk, skirbi pa John 
Samson. 
“Ku e premio akí mi ta 
haña un empuhe enorme pa 
realisá mi soñonan,” Kross 
a bisa na e entrega. Un di 
e soñonan ta pa konstruí 
un 
teater 
na 
Kòrsou, 
kaminda e ta biba awor. 
Mas ku binti aña pasá un 
kandela grandi a destruí e 
teater. E hurado ta elogiá 
e mezzosoprano di Kòrsou 
pa su karera internashonal 
komo kantante i kon e ta 
hasi ópera popular pa un 
públiko grandi. Sekretario 


di Estado demishonario, 
Gunay Uslu, a entregá e 
premio na Kross. 
Den 
e 
sala 
tabatin 
dosente, dirigente i otro 
personanan ku Kross a 
traha kuné. El a gradisí nan 
ampliamente. “Hopi biá 
hende no sa kuantu esfuerso 
ta kosta pa trese e esensia 
di músika dilanti.” Kross 
a logra hopi. E ta e promé 
persona ku a traha un ópera 
na Papiamentu, Katibu di 
Shon, segun e buki di ola 
Debrot. 
Práktikamente 
úniko den historia di ópera, 
segun e hurado. Ku e 
premio, Kross a gana 100 
mil euro. E ta bisa ku e ke 
invertí e sèn den un teater 
chikitu i tambe den lès di 
músika pa mucha. 
“Mi no ta eksepshonal 
ètòl na Kòrsou. Tin hopi 
Tania ta kana rònt na 
Kòrsou,” e ta bisa. “Ku 


e sèn akí mi por duna 
hendenan chèns den e teater 
chikitu ei pa desaroyá nan 
mes awor kaba pa teater. E 
teater chikitu ei ta bini den 
un sala bieu ku ta uza awor 
aki komo depósito pa un 
kas di grandi.” 
Kross ta dal stapnan 
den su plan pa un teater. 
El a haña un tereno serka 
uraao Airport Holding 
pa konstruí e teater. “Mi 
tin 1 luna pa realisá esaki. 
Ami lo lucha pa esei. 
“Mi ta spera ku bo 
soño bira realidat i mi 


tin hopi konansa den 
esei,” Sekretario di Estado 
demishonario Uslu, a bisa. 
“Pasobra algu mas a hala 
mi atenshon durante mi 
bishita na Kòrsou. E hende 
muhé, nan ta manda na 
Kòrsou i abo ta un bunita 
ehèmpel di esei.” Ta pa 
promé biá ku un Hulandes 
di e partinan Karibense di 
Reino ta risibí e premio 
Johannes Vermeer. Den un 
video diferente artista di 
Kòrsou ta gradisí Kross pa 
su prestashonnan. 
“Mi 
orguyo 
no 
tin 
límite,” 
kantante 
i 
presentadó 
Giovanca 
ta 
bisa entre otro. “Kòrsou ta 
super orguyoso di bo. Bo 
mester sa esei.” 
Pianista 
estelar 
i 
kompositor Randal orsen, 
kende tambe ta un bon 
amigu di Kross, ta gradisi’é 
pa e loke el a logra pa e isla. 


“E ta mustra nos ku trabou 
duru, dedikashon i disiplina 
den mundu musikal por 
hiba nos hopi leu.” 
Risibiendo e premio, 
Kross por a inougurá tambe 
un eksposishon propio di 
su trabou na Ministerio 
di Enseñansa, Kultura i 
Siensia. Por bai bishit’é 
grátis te medio mart 2024. 
E ta mustra kon su orígen 
Kurasoleño a alimentá su 
karera musikal. Kòrsou ta 
músika, segun Uslu. “E 
músika einan bo ta sinti den 
kada sèl di bo kurpa. Mi por 
a eksperensiá esei tambe 
ora mi a keda einan.” 
E loke Kross ta hasi 
ku ópera, ta kanta, sinti i 
traspasá tur e kantikanan 
ei, Uslu a bisa. Di manera 
ku ta konservá nan i ku 
nan 
tin 
nikashon 
pa 
generashonnan nobo tambe 
atrobe. 


WILLEMSTAD 
-- 
Djasabra dia 1 di novèmber 
Kor Santa Famia tabatin su 
tremendo konsierto dediká 
na e legendario Juan uis 
Guerra. 
E konsierto titulá KSF 
goes JG’, a hala hopi 
atenshon 
rònt 
Kòrsou. 
Mester bisa ku for di 
durante e antesala kaba, 
por a nota kon entusiasmá 
e públiko tabata. 
Tabatin diferente músiko 
tambe ku a bin presensiá 
e 
tremendo 
konsierto 
mirando e echo ku ta unu 
históriko kaminda un kor ta 
trese un konsierto baliabel. 
E idea aki so a pone ku 
pueblo di Kòrsou a duna 
tur su sosten na Kor Santa 


Famia ku a hasi e show unu 
eksitoso. 
E kor ta sumamente 
kontentu 
ku 
esaki 
i 
kier a gradisí na promé 
lugá pueblo di Kòrsou 
ku a apoyá durante e 
preparashonnan. 
Tambe 
palabranan di gratitut ta bai 
na spònsernan prinsipal ku 
ta icores Maduro i Maduro 
uriel’s Bank i tambe tur 
ku di un manera òf otro a 
duna nan kontribushon na e 
konsierto. Kor Santa Famia 
ta probechá di e oportunidat 
akí tambe pa pidi pueblo di 
Kòrsou pa keda pendiente 
pa ripitishon di e show. 
E kor a haña diferente 
petishon tantu lokal komo 
internashonal. 


Kor Santa Famia ta gradisí 
pueblo di Kòrsou 


Tania Kross a risibí premio 
Johannes Vermeer 

KRALENDIJK--Awe 
nos ke kompartí ku abo 
fanátiko di e deporte Rei 
futbòl e skema nobo di e 
kampionato ku adaptashon 
na esaki. 
Adaptashonnan 
ku 
a 
tuma lugá ta den e siguiente 
kategorianan: 


U9: 


Den kategoria U9 a 
manda e ekipo di Real 
Rincon di kategoria A pa pa 
B. 
Si mester result ku 
durante kampionato ku e 
tima logra bira mas fuerte 
pa Kopa ito, lo manda e 
ekipo bèk pa kategoria A. 


U13: 


Vitesse a inskribí den 
U13B. 
Si mester resultá ku 
durante kampionato ku e 
tim a logra bira mas fuerte 
pa Kopa ito, lo manda e 
ekipo bèk. 


Kategoria A15: 
Den kategoria A15 a 
manda e ekipo di Juventus 
di kategoria A pa B. 
Si mester resultá ku 
durante kampionato e tim 
logra bira mas fuerte pa 
Kopa ito, lo manda e tim 
bèk kategoria A. 
Ta pidi tur ekipo tira 
bon bista riba e skèdjel 
nobo i kontrolá di tur kos ta 
korekto. 
Si 
tin 
petishon 
pa 
kambio sèmper hasi esaki 
mas lihé ku ta posibel. 
Esaki di parti Komishon 
Futbòl Hubenil di nos isla. 


K R A L E N D I J K - - 
Kampionato futbòl 2023- 
2024 di nos isla Boneiru ta 
sigui mañan djamars 2 di 
novèmber 2023. 
Ta topa otro den e 
kampionato, e ekiponan 
SV Juventus di Antriòl 
Playa Pabou i e ekipo di SV 
Vitesse di Antriòl Pabou. 
Ta trata di un partido ku 
a keda tras, loke tei tuma 
lugá mañan pa or anochi 
den 
Stadion 
Antonio 
Trenidad na Rincon. 
Informashonnan ta bisa 


ku e partido aki tei bira un 
tremendo partido entre e 
ekiponan aki, ku dos ekipo 
buskando e 3 puntonan 
fo’i dje partido. 
E ekipo ku hunga mihó 
i hinka mas gol ku e otro, 
ta gana e partido i bai ku e 
viktoria. 
Un invitashon ta bai 
na e fanatikada di e dos 
ekiponan aki i di e deporte 
Rei Futbòl, pa presensiá e 
partido aki pa apoyá nan 
ekipo favorito. 


K R A L E N D I J K - 
-Djabièrnè 
último 
a 
kuminsá e di kuater siman 
di kampionato 2023-2024 
di futbòl di nos isla, esaki 


den oranan di anochi den 
Stadion Antonio Trenidad 
na Rincon. 
Ta trata di kampionato 
futbòl di Federashon di 


Futbòl di nos isla. 
Pa loke ta trata e skema 
pa e weganan ku ta sigui, ta 
trata di 5 wega riba e skema 
ku a kuminsá djabièrnè 


último 24 novèmber 2023. 
Djabièrnè 
último 
a 
hunga e ekipo di Real 
Rincon di Rincon kontra e 
ekipo di Independiente. 
E kampionato despues 
di esaki a sigui ayera 
djadumingu 7or anochi 
ora ku e ekipo Arriba Perú 
di e peruanonan topa ku e 
ekipo di Atl. Flamingo di 
Nikiboko. 
Despues di esaki segun 
skema, 
e 
kampionatoa 
ta sigui djárason 29 di 


novèmber, ora ku pa or 
anochi e ekiponan Juventus 
di AntriòlPlaya Pabou topa 
ku Vitesse di Antriòl Pabou. 
Djabièrnè otro siman 1 
di desèmber 2023 ta topa 
otro e ekiponan AT di 
Tera Kòrá i Estrellas di 
Nort Saliña. 
Pa 
otro 
siman 
djadumingu 3 di desèmber 
2023 ta topa otro e ekiponan 
Young Boys di Nort Saliña 
i Vespo di Rincon. 


K R A L E N D I J K - - E 
kuater hóbennan ku huntu 
ku coach entrenadó Jermain 
indster 
ku 
djárason 
último a biaha pa Hulanda 
pa try-out aya na Hulanda, 
a yega Hulanda bon. 
Nos tabatin kontakto ku 
Jermain indster ku a biaha 
pa Hulanda ku e hóbennan, 
di kua nos a komprondé di 
su persona ku e hóbennan a 
yega Hulanda bon. 


Ayera nan a trein ku 
un “personal trainer” 2or 
kontra di hóbennan di 
Feyenoord. 
Su siguiente dia nan 
tabata liber i djadumingu 
nan ta trein ku e akademia. 
Na tur nan ta un total di 
5 hóben futbolista bou di 
guia di Jermain indster, 
konosido futbolista coach 
entrenadó, ku ta preparando 
pa hasi tryout di futbòl aya 


na Hulanda. 
Nan 
ta 
den 
ful 
preparashon pa esaki. 
E hóbennan ta trahando 
duru riba esaki pa tur kos 
bai nan bon ku e tryout 
pa logra esaki i sigui nan 
karera den futbòl. 
Ta trata di 5 hóben 
futbolista ku tur dia ta bezig 
pa logra keda kla ku esaki. 
Aki ta sigui e hóbennan 
ku ta na Hulanda pa e “try 


out”: 


Nan ta: 
Raemian Janga. 
Ayrton icilia. 
Jedian Stroop. 
Jafet Vlijt. 
Amir inklaar. 
Nan a biaha pa Hulada 
huntu ku Jermain indster 
pa e “try out”. 
Nos sa ku bou di guia 
di Jermaine indster e 


hóbennan ta den bon man 
pa realisá esaki, ya ku no 
ta promé bia ku Jermaine a 
hiba hóbennan pa “try out” 
i ku tabatin eksito tambe. 
E sinku hóbennan ku ta 
preparando pa esaki, no tin 
duda ku nan lo tin éksito 
den esaki. 
Despues nos lo bini ku 
mas informashon tokante e 
tryout. 


Skema nobo futbòl hubenil 
ku adaptashon 


Juventus i Vitesse 
djamars 


Skema 4 siman kampionato 
futbòl ta konosí 


Hóbennan pa tryout a yega 
Hulanda bon 

K R A L E N D I J K - - E 
èks-hungadó di sòftbòl i 
tambe un bon fanátiko di 
beisbòl ku ta sr. Natanael 
“Nati” Melaan, ta trese su 
preokupashon dilanti pa 
lokenan no muchu bunita, 
lokenan ku ta pasa tin bia na 
weganan di beisbòl di nos 
muchanan, nos futuronan 
na Amas Ballpark. 
E ta bisa ku normalmente 
e no ta un hende di 
Facebook. 
Pero komo un èks- 
hungadó i tambe un bon 
fanátiko di beisbòl, tin algu 
ku ta halando su atenshon 
ku awe e la disidí di para 


ketu na esaki. 
Algun bia e sa asistí na 
e tereno di Amas Ballpark, 
pa asina mira su yu hunga 
hunga beisbòl. 
Kada dia e ta mirando ku 
e situashon aki ta birando 
mas alarmante. 
P’esei e la disidí ku tin 
ku trese esaki dilanti. 
Nos beisbòl tin hopi 
aña ku e tabata morto, no 
aktivo. 
Awó poko poko pero 
sigur esaki ta dal pasonan 
hopi positivo padilanti. 
Shonnan ban mantené 
e 
rèspèt 
pa 
nos 
mes 
komo 
mayor 
ku 
otro, 


prinsipalmente dilanti nos 
muchanan ku ta praktiká e 
deporte aki. 
Pa su persona di akuerdo 
ku sr. Nati Melaan, ta un 
bèrgwensa di mira kon 
nos komo hende grandi ta 
suta otro p’afó di tereno, 
mientrastantu tur mucha ta 
para mira esaki sosodé. 
Segun sr. Nati Melaan, e 
ta komprondé ku emoshon 
di wega ta algu difísil pa 
por hèndel kuné, pero 
tene kuenta ku esaki ta un 
aktividat di mucha. 
Si nos ta èksigí rèspèt di 
e mucha, nos tin ku mustra 
e disiplina i rèspèt na e 


mucha. 
Shonnan nos tin bon 
futuro pa beisbòl i tambe 
prospektonan pa mañan 
Sèmper 
su 
deseo 
tabata di akuerdo ku sr. 
Nati Melaan, di por mira 
un boneriano hungando 
beisbòl den kualke un di e 
ekiponan profeshonal aya 
na Merka. 
Ban 
sigui 
asistí 
masalmente na tereno di 
wega manera ya nos ta 
hasiendo esaki kaba 
Kada fanátiko apoyá nan 


ekipo preferí, pero ban traha 
riba e disiplina i rèspèt pa 
otro, sigur den kara di nos 
muchanan. 
Tambe sr. Melaan ta 
pidi pa respetá desishon di 
empayernan, nan tambe ta 
hende. Esaki ta konta pa tur 
tim, coach i “manager”nan. 
Tambe na tur fanátiko 
i tur ku ta asistí na Amas 
Ballpark. 
Ban traha riba dje, huntu 
nos lo ta mas fuerte. 
Esaki di akuerdo ku sr. 
Natanael “Nati” Melaan. 


KRALENDIJK--FFB 
mester bini ku promé i 
segundo 
divishon 
den 
kampionato di futbòl di nos 
isla. 
E konosido deportista, 
konosido tènista i tambe 
entrenadó coach di tènis ku 
tin deporte di nos isla na 
pechu, ta hopi preokupá pa 
loke ta pasa den deporte di 
futbòl. E ta bisa ku segun 


e na su humilde opinion, 
mirando resultadonan di 
aña pasá i último weganan 
di FFB, mester reparti e 
timnan di futbòl di FFB 
den dos i bini ku un promé 
i segundo divishon den 
kampionato di futbòl di nos 
isla. Robby Domacassé ta 
mustra su preokupashon pa 
e situashon ku nos futbòl 
ta pasando aden, loke no ta 


bon na su humilde opinion. 
Pa kuminsá na drecha e 
situashon aki, sr. Domacassé 
ta di opinion ku FFB tin ku 
parti e timnan den dos, esta 
promé i segundo divishon. 
Pa loke ta e kantidat di 
tim aliá na FFB, tin ku 
parti esakinan den dos. 
Esta den dos divishon 
ku ta promé i segundo 
divishon. 


K R A L E N D I J K - - E 
ekipo di futbòl veterano F 
hamps, djasabra último 
25 di novèmber 2023 den 
partido veterano 50, a gana 
di e ekipo di Playa Vets ku 
skor di 3-0 den partido ku a 
tuma lugá na Fèlt di AT pa 
mitar di seis atardi. 


E golnan di F hamps 
den e partido ta di Garindo 
Raphaela, Due Domacassé 
i Eki Martis. E próksimo 
partido di F hamps 50 
ta tuma lugá na Rincon 
kontra Rincon Vets 50. 
ksito na e ekiponan 
den e partido. 


K R A L E N D I J K - 
-E siman aki, pa ta nas 
eksakto djaweps awó 30 di 
novèmber 2023, tin e último 
partido di futbòl bálido pa 
oncacaf Road to Gold 
up. 
Nos selekshon futbòl di 
damas ta hunga su último 
partido na kas djaweps 
awó. E partido aki ta kontra 
Belize djaweps awó 30 di 
novèmber 2023, partido ku 
ta bai entre nos selekshon 


di futbòl di damas kontra e 
tim di Belize. 
Entrada pa e partido aki 
ku ta tuma lugá den Stadion 
Antonio 
Trenidad 
na 
Rincon, ta kosta solamente 
15 pa adulto, mucha i 60 
ta paga solamente pa 
mira e partido aki. 
Nos 
ta 
deseá 
nos 
selekshon futbòl di damas 
tur pero tur klase di éksito 
ku e partido aki djaweps 
awó. 
K R A L E N D I J K - - E 
klup di futbòl Real Rincon 
di Rincon, djabièrnè último 
a gana di e klup di futbòl 
Independiente ku skor di 
3-0 den kontinuashon di 
kampionato futbòl 2023 di 
nos isla. 
Ku esaki Real Rincon 
ta bai para den e promé 


timnan mas ariba na kabes 
di e kampionato. 
Despues di e partido 
aki e kampionato a sigui 
djadumingu último ku otro 
partido di e kampionato, e 
partido entre e ekiponan 
Arriba Perú i Atl. Flamingo 
ku nos lo bini ku e resultado 
den nos edishonan di e 


siman aki. 
E golnan di e partido 
djabièrnè 
último 
ta 
di 
Nathan van Arneman na di 
20 mint di e partido, Kevin 
Paula na di 63 mint i evi 
Renjaan na di 77 mint di e 
partido. 
ksito na e ekiponan 
den e kampionato. 


Señor ta mi wardadó, mi no tin falta. Den kunuku di yerba 
bèrdè E ta pone mi sosegá. 


Gradisido na Señor nos Dios pa tur loke ku nos mama- 
wela (Machi) a hasi i nifiká pa nos, nos ta partisipá 
fayesimentu di 
Señora Helena Evarelia 
Soliana w/v Nicolaas 
mihó konosi komo Lelia di Nicho 
*01-11-1938 22-11-2023 


Na nòmber di su yunan: 
Nel Nicolaas i famia 
Meredith ‘Chichi’ Nicolaas i famia 
Meriela ‘Shela’ Winklaar-Nicolaas i famia 
Libia Theodora-Nicolaas i famia 
Juni Nicolaas i famia 
Iedra Maurisio-Goeloe i famia 
Tur nietu- i bisanietunan 
Tur yunan sin doló 
mihó amiga di kas: 
Cecilia ‘Rosa’ Marte i famia 
rumannan: 
Maria Martis-Soliana i famia 
Rosalinda Olieberg 
Vicente Soliana i famia 
Wilhelmina Ursula-Soliana i famia 
Atansia Bernabela-Soliana i famia 
Narsisio Soliano i famia 
Gilbert i Alba Soliana i famia 
Beasinta i John Frans-Soliana i famia 
Estrelinda Higenia-Soliana i famia 
Marco Soliano i famia 
Federica i Norberto Silberie-Soliana i famia 
Imelda Ford-Soliana i famia 
Robert Soliana i famia 
subrino- subrinanan 
primu- i primanan: 
Romanda Josephia i rumannan na Aruba 
Daniel Statia i famia na Kòrsou 
Regenita Statie i rumannan 
Stanley Marinus 
Rosemary Albertus i famia na Kòrsou 
Su kompader- i komader-, amigu- i amiganan, bisiña, konosi 
i zusternan di Pasadia Vila Antonia i demas famia: 
Soliana, Nicolaas, Scherptong, Winklaar, Theodora, Sances, 
Martis, Rozier, Edens, Mauricio, Ursula, Margarita, Ford, 
Frans, Silberie, Marinus, Bloem, Renfurn, Statie, Figaroa, 
Cicilia, Bernabela, Thodé, Wever, Boekhoudt, Obersi, Janga, 
Janga-Ospina Zapata, Domacassé, Tromp, van Utrecht, 
Nieuwenbroek-Meijer, Mercera, Lo-a-Njoe i Jhagroe. 
Nos diskulpa si den nos tristesa nos por a lubidá famia, 
amigu òf konosi. 


Ta risibi bishita di kondolensia djaweps 30 novèmber i 
djabièrnè 1 desèmber na kas, Kaya John E Nicolaas 
02 di 6’or pa 8’or anochi. 


Akto di entiero ta tuma lugá djasabra 2 desèmber. 
Ta kuminsá risibi bishita di kondolensia for di 1’or 
merdia na parokia San Bernardo na Playa. Pa 3’or tin 
un santu sakrifisio di misa despues pa santana katóliko. 


Despues di entiero NO ta risibi bishita di kondolensia 
na kas. 


Multiservicio Duarte B.V. 


ta buska 
1 automonteur 


- mester tin 2 aña di eksperensia. 


Pa mas inf. yama # 786-1617 


Real Rincon a gana 
Independiente 3-0 


Segun sr. Robby Domacassé 
FFB tin ku bini ku promé i 
segundo divishon 


Delaster wega na kas di 
selekshon di damas 


FC Champs a gana 
Playa Vets 3-0 


Lokenan ta pasa tin bia ta mahos 
Nati Melaan ta hopi preokupá pa loke 
ta pasa tin bia na Amas Ballpark 

TILBURG Djaweps 
anochi a haña e kolebra 
bèrdè mamba ku a skapa for 


di un kas na Tilburg djaluna 
anochi. 
Biólogo 
Freek 
Vonk ta bisa via Instagram, 
ku e kolebra ta bon. 
E kolebra no tabata super 
friu, sino alerta i aktivo, 
Vonk ta skirbi. E por a bebe 
susiente awa i e animal ta 
gosa di hopi bon salú. 
A haña e kolebra tras di 
un muraya di geps den e 
kas for di unda el a skapa. 
Pa yega na e animal, 
mester a demolí e dak i e 
murayanan di geps tras di 
kua e animal tabata skondí. 
E kolebra awor ta keda 
ku un eksperto den kolebra. 


Djaweps anochi e doño 
a deskubrí e kolebra. El a 
alerta Polis, kende despues 
a duna alarma huntu ku e 
munisipio di Tilburg. 
E 
animal 
ta 
hopi 
venenoso i un mordé por 
terminá fatal. Hende ku 
a mira e kolebra, mester 
yama 112 mesora i no 
purba di kue e animal. 
Freek Vonk a yuda ku e 
búskeda, pero e no tabata na 
e momentu ku a hañ’é. “Mi 
tabata envolví e tempu ei. 
Pero 
desafortunadamente 
mi no por tabata aya pasobra 
mi ta na Sur Afrika.” 


HULANDA -- hina 
temporalmente 
ta 
bai 
eksonerá 
personanan 
ku 
pasport 
Hulandes 
di e rekisito di visa. 
Hulandesnan por bishitá 
hina pa 15 dia, segun 
Ministerio di Relashonnan 
Eksterior 
di 
hina. 
E 
eksepshon ta kuminsá dia 1 
di desèmber i ta dura un aña. 
E medida ta apliká tambe na 
Fransia, Alemania, Italia, 
Spaña i Malasia. 
hina no a bisa pakiko 
a skohe e sinku paisnan 
akí di Union Europeo. 
Sinembargo 
e 
kuater 


ekonomianan mas grandi di 
Union Europeo ta inkluí. 
Ta 
konsiderá 
e 
eksonerashon 
komo 
un atrakshon pa turista 
bolbe hina despues di e 
pandemia. Na ougsts, 
Beijing a eliminá tur e 
rekisitonan di prueba di 
orona pa e biaheronan ku 
tabata drenta. 
Ademas, den e último 
lunanan hina a tuma otro 
medidanan pa reaktivá su 
sektor turístiko, inkluyendo 
restourashon 
di 
ruta 
di 
aire 
internashonal. 
A 
sera 
esakinan 
pa 


motibu di e medidanan 
estrikto di orona, loke 
pa e fronteranan pa e 
mundu pafó tabata kasi 
kompletamente será. 


Imágen negativo 
Ademas, hina ta purba 
di drecha su imágen den 
e kampo di derechonan 
humano. 
Un 
enkuesta 
internashonal 
sitá 
pa 
Reuters, ta mustra ku 67 
di e enkuestadónan tin un 
vishon negativo di hina. 
E embahador Aleman 
na hina, ta satisfecho ku e 
eksepshon. E desishon akí 


ta hasi biahe pa hina hopi 
mas fásil pa hopi siudadano 
Sleman, Patricia Flor ta 
skirbi riba X. 
No ta promé biaha ku 
hina ta duna paisnan un 
eksonerashon di visa. 


Na komienso di e luna 
akí, e pais a ekstendé su 
polítika di tránsito sin visa 
na 54 pais, loke tambe ta 
niká ku e siudadano di 
Noruega no tin mester di 
visa. 


BRABANT -- Vários 
klínika 
di 
kosmétiko 
na 
Noord-Brabant 
tin 
proseduranan 
realisá 
pa 
personal ku no ta outorisá 
ni kapasitá pa esaki. Esaki 
ta segun un investigashon 
di Omroep Brabant . 
A investigá trinta klínika 
popular den e munisipio. 
Den diestres di nan, e 
proseduranan 
kosmétiko 
no ta ehekutá pa un dòkter 
kosmétiko. Hopi biá ta trata 


di intervenshonnan manera 
inyekshon ku reyeno labial 
òf relaksante muskuloso, 
hopi biá konosí ku e nòmber 
komersial Boto. 
Solamente 
personanan 
ku a kompletá entrenamentu 
médiko i ta den e registro 
médiko, ta outorisá pa 
pone suplemento i otro 
inyekshon. E registro di 
profeshonnan den kuido 
individual di salú, ta duna 
informashon 
tokante 


un 
persona 
su 
título 
profeshonal protehá i e 
aktonan korespondiente. 


No ta inkluí 
Den 
tres 
klínika, 
a 
resultá ku e praktikantenan 
no tabatin e registro en 
apsoluto. Sin un registro, 
e tratamentunan ta kontra 
lei, e emisora ta skirbi. 
Por ehèmpel, den otro 
klínikanan, 
ta 
hasi 
e 
tratamentunan 
dor 
di 


enfermera registrá. 
Klientenan por veriká 
e registro, pero nan no por 
hasié. Tur hende por mira e 
registro, pero e pregunta ta 
sí hende sa, Marguerite van 
Randwijck di e asosashon 
Hulandes 
di 
medisina 
estétiko, NVG, ta bisa. 


Rísiko 
Van Randwijck ta bisa 
ku e uso di personal no 
outorisá ta skandaloso i 
peligroso. Segun e, hopi 
kos por bai malu ku e 
inyekshonnan. 
Bo 
por 
inyektá esaki den ader di 
sanger, e tehido por muri. 
I den kaso di un reakshon 
alérgiko, e mester sa kiko 
pa hasi. Tambe por tin 
infekshon òf akumulashon 
di líkido serka wowo. E 
peligernan ta enorme. 
Den algun di e klínikanan 


ku a analisá, e konsultanan 
ta tuma lugá via telefòn. 
Van Randwijck: “Hasi un 
bon konsulta pa telefòn 
ta imposibel. Kon bo por 
evaluá un hende su kurpa i 
su lepnan.” 


Roy Donders 
Un di e klínikanan ku 
a investigá ta esun di e 
kantante Roy Donders. E 
mes ta hasi e tratamentunan. 
E ta indiká ku el a tuma 
un kurso i ta bisa ku e 
tabata bou di e suposishon 
ku pesei e ta permití pa 
inyektá su mes. 
Inspekshon di Salú i 
Hubentut, IGJ, ta informá 
ku no tin akshon direkto 
kontra 
klínika 
ku 
ta 
funshoná sin un registro. 
Mester informá esaki promé 
via di e servisio nashonal di 
salubridat. 


A haña kolebra venenoso 
tras muraya di geps 


Klínikanan kosmétiko ta pasa inyekshon 
komo suplemento sin pèrmit 


Hulandesnan aworó por biaha pa China sin visa 

Durante fin di siman a instalá e sinku kandidatanan pa Miss Bonaire 2024. Miss 
Bonaire Ruby Pouchet i Miss Tourism Bonaire, Caroline Anthony, tabatin e 
instalashon na nan enkargo. 


Instalashon kandidatanan 
pa Miss Bonaire 


KRALENDIJK- icilia 
Motor a organisá djabièrnè 
24 di novèmber un show di 
outo ku a karga e nòmber: 
“Pre 
hristmas 
Show”. 
Hopi hende a pasa pa mira 
e modelonan di outo nobo, 
pa tuma nan desishon kua 


lo ta mihó eskoho. Tambe 
un 
agrupashon 
musikal 
a animá e anochi, asina 
krea un dushi ambiente, 
kaminda hende ta kana rònt 
i wak e outonan. 
Potrèt ta duna un bista di 
e aktividat. 


Show di outo 

Klup di futbòl SV Estrellas a selebrá nan unifòrm nobo djabièrnè 24 di novèmber 
riba lugá di parker na Xerox. 
Mester menshoná ku e spònser Obersi Group pa añanan ta sostené i kere den e tim 
di Nort’i Saliña. 


ARUBA 
DEPORTE 
Estrellas ku unifòrm nobo 


